1. นโยบายและภาพรวมการประกอบธุรกิจ

บริษัท ลีพัฒนาผลิตภัณฑ์ จำกัด (มหาชน) เริ่มก่อตั้งบริษัท เมื่อวันที่ 16 สิงหาคม 2526
ด้วยทุนจดทะเบียน เริ่มแรก จำนวน 20 ล้านบาท ปัจจุบันมีทุนจดทะเบียนจำนวน 929.07 ล้านบาท
และทุนออกจำหน่ายและชำระเต็มมูลค่าแล้วจำนวน 922.18 ล้านบาท โดยกลุ่มลีละศิธร
เป็นผู้ถือหุ้นรายใหญ่ เข้าเป็นบริษัทจดทะเบียนในตลาดหลักทรัพย์แห่งประเทศไทย เมื่อวันที่ 26
มกราคม 2533 และได้แปรสภาพเป็นบริษัทมหาชนจำกัด เมื่อวันที่ 7 มีนาคม 2537
โดยมีโรงงานผลิตอาหารสัตว์แห่งแรกตั้งอยู่ที่อำเภอเมือง จังหวัดนครปฐม ต่อมาในปี 2531 และ
2533 ได้สร้างโรงงานผลิตอาหารสัตว์แห่งที่สองและไซโลอบพืช ซึ่งตั้งอยู่ที่อำเภอเมือง
จังหวัดสระบุรี ในนามบริษัท ลีพัฒนาอาหารสัตว์ จำกัด และบริษัท ลีพัฒนาไซโล จำกัด
ซึ่งเป็นบริษัทย่อย ถือหุ้นโดยบริษัท ลีพัฒนาผลิตภัณฑ์ จำกัด (มหาชน) ในสัดส่วนร้อยละ 95 และ
99.50 ตามลำดับ และได้รับการส่งเสริมการลงทุนทั้งสองบริษัท และอีก 4 ปีต่อมา คือ ในปี 2537
บริษัทได้เปิดขยายธุรกิจฟาร์มพ่อแม่พันธุ์ไก่และโรงฟักลูกไก่เพื่อผลิตลูกไก่เนื้อออกสู่ตลาดโดยได้รับส่งเสริมการลงทุนเช่นเดียวกัน
โดยมีสถานที่ตั้งอยู่ที่อำเภอชนแดน จังหวัดเพชรบูรณ์

เนื่องจากโรงงานอาหารสัตว์แห่งแรกที่จังหวัดนครปฐมมีข้อจำกัดในพื้นที่ที่จะขยายโรงงาน
อีกทั้งเป็นที่ดินที่เช่าจากบุคคลภายนอกด้วย จึงได้ปิดโรงงานแห่งแรกที่จังหวัดนครปฐมในปี 2539
และได้ขอส่งเสริมการลงทุนโรงงานผลิตอาหารสัตว์บกแห่งใหม่ในปีเดียวกันนี้ที่อำเภอเขาย้อย
จังหวัดเพชรบุรี โดยในปี 2545 และปี 2550 ได้เปิดโรงงานอาหารสัตว์น้ำอีกสองแห่ง ณ
บริเวณโรงงานเดียวกันกับโรงงานอาหารสัตว์บกที่อำเภอเขาย้อย จังหวัดเพชรบุรี และอำเภอเมือง
จังหวัดสระบุรี ในนามบริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
ตามลำดับ ได้รับการส่งเสริมการลงทุน
ซึ่งในปีที่ผ่านมาโรงงานผลิตอาหารสัตว์ที่มีอยู่ทั้งสี่แห่งในปัจจุบัน มีกำลังการผลิตอาหารสัตว์รวม
492,000 ตันต่อปี โดยมีการผลิตจริงประมาณร้อยละ 45 ของกำลังการผลิตที่มีอยู่
และได้มีการจัดตั้งบริษัท ลีพัฒนาเกษตรมั่นคง จำกัด ในปี 2547
โดยปัจจุบันมีทุนจดทะเบียนและชำระแล้ว จำนวน 150 ล้านบาท
ประกอบธุรกิจไซโลอบพืชและจำหน่ายวัตถุดิบอาหารสัตว์ โดยเมื่อได้รวมไซโลที่มีอยู่เดิมซึ่งมีความจุ
25,000 ตัน แล้ว ปัจจุบันจะมีความจุได้ถึง 38,500 ตัน
ที่สามารถรองรับการอบพืชและเก็บเมล็ดพืชได้ตลอดปี และในปี 2555 บริษัทได้ลงทุนในบริษัท
โพธิ์งามฟาร์มทะเล จำกัด เพื่อดำเนินธุรกิจในฟาร์มทดลองสัตว์น้ำ
ในด้านงานวิจัยและพัฒนาอาหารสัตว์น้ำ
ทั้งนี้จะเป็นประโยชน์ต่อบริษัทในการรักษาและพัฒนาคุณภาพอาหารสัตว์น้ำให้ดียิ่งขึ้น
และมีมาตรฐานสูงอย่างต่อเนื่อง

บริษัทได้รับการรับรองจากกรมปศุสัตว์ เกี่ยวกับระบบหลักเกณฑ์ที่ดีในการผลิตอาหารสัตว์ (Good
Manufacturing Practice (GMP) for animal feeding manufacturing)
และผ่านการรับรองมาตรฐานระบบ HACCP (Hazard Analysis and Critical Control
Point) ซึ่งเป็นการยืนยันถึงกระบวนการผลิตที่มีคุณภาพ ถูกสุขลักษณะ
ปลอดภัยต่อผู้บริโภคและได้มาตรฐานสากล รวมทั้งได้รับการรับรองระบบ ISO 9001 : 2008
ทั้งระบบ โดยสถาบันรับรองมาตรฐานไอเอสโอ (สรอ.) ของโรงงานเพชรบุรี และสระบุรี
ซึ่งแสดงถึงบริษัทได้มีการคัดสรรวัตถุดิบ กระบวนการผลิต การตรวจสอบคุณภาพ
และการจัดการสุขลักษณะที่ดี ที่สะท้อนถึงคุณภาพของสินค้าที่มีมาตรฐานสากล
และแสดงความรับผิดชอบต่อสังคมโดยรวม เนื่องจากสัตว์ที่กินอาหารสัตว์ที่ผลิตจากบริษัท
ในท้ายที่สุดก็จะเป็นอาหารสำหรับประชาชนบริโภคที่มีคุณภาพและความปลอดภัย
นอกจากนี้บริษัทยังมีความห่วงใยและตระหนักยิ่งในการรักษาสิ่งแวดล้อมที่มีต่อชุมชนและสังคม เช่น
ผลกระทบที่เกิดจากน้ำทิ้ง ฝุ่น
และมลพิษทางอากาศรวมทั้งการอนุรักษ์พลังงานและการใช้ทรัพยากรให้มีประสิทธิภาพสูงสุด
จึงได้รับการรับรองระบบการจัดการสิ่งแวดล้อมหรือ ISO 14001 : 2004
และระบบการจัดการพลังงาน ISO 50001 เพื่อการอนุรักษ์พลังงาน
จากสถาบันรับรองมาตรฐานไอเอสโอ (สรอ.) ทั้งสองโรงงาน

กลุ่มบริษัทลีพัฒนา ดำเนินธุรกิจการใน 4 ส่วนงานหลัก คือ (1) ผลิตและจำหน่ายอาหารสัตว์ (2)
อบพืชกิจการไซโลและจำหน่ายวัตถุดิบอาหารสัตว์ (3) ฟาร์มทดลอง และ (4) ฟาร์มเพาะพันธุ์ไม้
โดยยอดขาย กำไรจากการดำเนินงานและสินทรัพย์เกือบทั้งหมดของกลุ่มบริษัทลีพัฒนา
เกี่ยวเนื่องกับกิจการผลิตและจำหน่ายอาหารสัตว์ โดยประกอบด้วยบริษัทและบริษัทย่อยดังนี้

- บริษัท ลีพัฒนาผลิตภัณฑ์ จำกัด (มหาชน)
ซึ่งเป็นบริษัทใหญ่ดำเนินธุรกิจด้านการผลิตและจำหน่ายอาหารสัตว์สำเร็จรูปสำหรับสัตว์บกและสัตว์น้ำ
ชนิดเม็ด ชนิดผง และหัวอาหาร ได้แก่ อาหารสุกร ไก่ เป็ด วัว ปลา และกุ้ง เป็นต้น
ภายใต้เครื่องหมายการค้า “ ลี ” “ วิน ” “ แมกซ์ ” และ “โปรเกรด”
โดยมีโรงงานตั้งอยู่ที่จังหวัดเพชรบุรี นอกจากนี้ยังดำเนินธุรกิจด้านฟาร์มเลี้ยงสัตว์ที่อำเภอแก่งคอย
จังหวัดสระบุรีและการผลิตลูกไก่เนื้อ โดยมีฟาร์มพ่อแม่พันธุ์ไก่เนื้อ
และโรงฟักลูกไก่เนื้อที่จังหวัดเพชรบูรณ์ แต่เนื่องจากภาวะการณ์ไข้หวัดนกที่เกิดขึ้น
บริษัทจึงได้หยุดดำเนินกิจการโรงฟักลูกไก่เนื้อเป็นการชั่วคราวตั้งแต่วันที่ 1 ตุลาคม 2547
และปัจจุบันได้เปลี่ยนมาดำเนินกิจการฟาร์มเพาะพันธุ์ไม้และให้เช่าโรงเรือน

- บริษัท ลีพัฒนาอาหารสัตว์ จำกัด
เป็นบริษัทย่อยดำเนินธุรกิจด้านการผลิตและจำหน่ายอาหารสัตว์สำเร็จรูปเช่นเดียวกับบริษัทใหญ่
ได้แก่ อาหารสุกร ไก่ เป็ด วัว ปลา และกุ้ง เป็นต้น ภายใต้เครื่องหมายการค้า “ ลี ” “ วิน ”
“ แมกซ์ ” และ “โปรเกรด” รวมทั้งอาหารสัตว์เลี้ยง เช่น อาหารสุนัข เป็นต้น
ภายใต้เครื่องหมายการค้า “PETTO” โดยมีโรงงานตั้งอยู่ที่จังหวัดสระบุรี

- บริษัท ลีพัฒนาเกษตรมั่นคง จำกัด เป็นบริษัทย่อย
ดำเนินธุรกิจไซโลอบพืชและจำหน่ายวัตถุดิบอาหารสัตว์

  - บริษัท โพธิ์งามฟาร์มทะเล จำกัด เป็นบริษัทย่อย ดำเนินธุรกิจให้เช่าโรงเรือน

-   บริษัท พัฒนาเกษตรล่วงหน้า จำกัด เป็นบริษัทร่วมถือหุ้นร้อยละ 44.50
    ประกอบธุรกิจการซื้อขายล่วงหน้า ประเภทนายหน้าซื้อขายล่วงหน้า
    และได้รับใบอนุญาตเข้าเป็นสมาชิกตลาดประเภทนายหน้าซื้อขายล่วงหน้าเลขที่ 12
    จากตลาดสินค้าเกษตรล่วงหน้าแห่งประเทศไทย
    โดยปัจจุบันบริษัทได้หยุดดำเนินธุรกิจการเป็นนายหน้าซื้อขายสินค้าเกษตรล่วงหน้า
    ตั้งแต่เดือนเมษายน 2559
    พร้อมทั้งได้คืนใบอนุญาตประกอบธุรกิจการซื้อขายล่วงหน้าต่อสำนักงานคณะกรรมการกำกับการซื้อขายสินค้าเกษตรล่วงหน้า
    (ก.ส.ล) เมื่อเดือน พฤษภาคม 2559

2. ลักษณะการประกอบธุรกิจ

โรงงานผลิตอาหารสัตว์ของกลุ่มบริษัทลีพัฒนา มีการแบ่งตามพื้นที่การขายแยกตามภูมิภาคของประเทศ
เพื่อให้เกิดประหยัดต้นทุนการขนส่ง ดังนี้คือ โรงงานที่จังหวัดเพชรบุรี
เน้นการขายในจังหวัดนครปฐม ราชบุรี และทุกจังหวัดในภาคใต้ตั้งแต่จังหวัดเพชรบุรีลงไป
ส่วนโรงงานที่จังหวัดสระบุรี เน้นการขายในภาคกลาง ภาคเหนือ ภาคตะวันออกเฉียงเหนือ
และภาคตะวันออก

โครงสร้างรายได้ของกลุ่มบริษัทลีพัฒนา ในปี 2557 - 2559 

+----------------+---------+------+-----+------+-----+------+-----+
| รายได้จากการขาย | ผู้ผลิต    | ปี    |     | ปี    |     | ปี    |     |
|                |         | 2557 |     | 2558 |     | 2559 |     |
+----------------+---------+------+-----+------+-----+------+-----+
| ผลิตภัณฑ์         |         | ล้า   | ร้อ  | ล้า   | ร้อ  | ล้า   | ร้อ  |
|                |         | นบาท | ยละ | นบาท | ยละ | นบาท | ยละ |
+----------------+---------+------+-----+------+-----+------+-----+
| อาหาร          | บริษัทและ | 3    | 99  | 3    | 99  | 3    | 99  |
| สัตว์ผสมสำเร็จรูป* | บริษัทย่อย | ,761 | .50 | ,442 | .45 | ,362 | .20 |
+----------------+---------+------+-----+------+-----+------+-----+
| พันธุ์สัตว์ /       | บริษัท    | 19   | 0   | 19   | 0   | 27   | 0   |
| พืชเกษตร        |         |      | .50 |      | .55 |      | .80 |
+----------------+---------+------+-----+------+-----+------+-----+
| รวม            |         | 3    | 100 | 3    | 100 | 3    | 100 |
|                |         | ,780 | .00 | ,461 |     | ,389 | .00 |
+----------------+---------+------+-----+------+-----+------+-----+

  หมายเหตุ : รายได้จากการขายอาหารสัตว์สำเร็จรูปในปี 2559
  มาจากปริมาณการขายอาหารสัตว์บกและสัตว์น้ำในอัตราส่วนร้อยละ 45 และร้อยละ 55
  ตามลำดับ

1.  ลักษณะผลิตภัณฑ์และขั้นตอนการผลิต

  2.1.1 ประเภทของผลิตภัณฑ์

ผลิตภัณฑ์ของบริษัทจัดจำหน่ายภายในประเทศทั้งหมด แยกตามผลิตภัณฑ์ได้ดังนี้

1.  ประเภทอาหารสัตว์ผสมสำเร็จรูปซึ่งมีทั้งชนิดเม็ดและชนิดผง และเป็นประเภทหัวอาหารสัตว์
    โดย แบ่งเป็น ดังนี้

-   อาหารสัตว์สำหรับสัตว์บก เช่น สุกร ไก่ เป็ด นกกระทา และวัวนม เป็นต้น โดยจัดจำหน่าย
    ภายใต้เครื่องหมายการค้า ลี, วิน, แม็กซ์ และโปรเกรด

-   อาหารสัตว์สำหรับสัตว์น้ำ เช่น ปลา กุ้ง และกบ เป็นต้น โดยจัดจำหน่ายภายใต้เครื่องหมาย
    การค้า ลี, วิน, แม็กซ์ และโปรเกรด

-   อาหารสัตว์สำหรับสัตว์เลี้ยง เช่น สุนัข โดยจัดจำหน่ายภายใต้เครื่องหมายการค้า ดีไลท์,
    เพ็ทโต้ และ ไก่ชน โดยจัดจำหน่ายภายใต้เครื่องหมายการค้า นักสู้

2.  อบพืชข้าวโพดเพื่อจำหน่ายเป็นวัตถุดิบอาหารสัตว์

3.  พันธุ์สัตว์ เป็นผลิตภัณฑ์พลอยได้จากกิจการฟาร์มเลี้ยงสัตว์ของบริษัท
    ที่บริษัทดำเนินการเพื่อประโยชน์ในการศึกษาค้นคว้าวิจัยและพัฒนาคุณภาพอาหารสัตว์ที่ผลิตได้ของบริษัทให้เป็นที่ยอมรับของเกษตรกรผู้เลี้ยงสัตว์ทั่วไป
    โดยบริษัทมิได้มุ่งเน้นในเชิงพาณิชย์

บริษัท ลีพัฒนาผลิตภัณฑ์ จำกัด (มหาชน) และบริษัท ลีพัฒนาอาหารสัตว์ จำกัด
มีกำลังการผลิตอาหารสัตว์รวม 492,000 ตันต่อปี ในปี 2559 และมีการผลิตจริงประมาณ 45%
ของอัตรากำลังการผลิตทั้งสองโรงงานรวมกัน

  2.1.2 สิทธิบัตรหรือข้อจำกัดในการประกอบธุรกิจ

บัตรส่งเสริมการลงทุนของบริษัท ลีพัฒนาผลิตภัณฑ์ จำกัด (มหาชน) และบริษัทย่อย

  (ก) ได้รับการส่งเสริมการลงทุนในกิจการผลิตอาหารสัตว์ผสมสำเร็จรูปและหัวอาหารสัตว์

  บริษัท ลีพัฒนาผลิตภัณฑ์ จำกัด (มหาชน)

  - ก่อสร้างโรงงานในจังหวัดเพชรบุรี มีกำลังการผลิตอาหารสัตว์บก 156,000 ตัน/ปี
  อาหารสัตว์น้ำ (แห่งที่ 1) 72,000 ตัน / ปี และอาหารสัตว์น้ำ (แห่งที่ 2) 48,000 ตัน / ปี

  บริษัท ลีพัฒนาอาหารสัตว์ จำกัด

  - ก่อสร้างโรงงานในจังหวัดสระบุรี มีกำลังการผลิตอาหารสัตว์บก 144,000 ตัน/ปี
  และมีกำลังการผลิตอาหารสัตว์น้ำ 72,000 ตัน / ปี

  สิทธิประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ลดหย่อนอากรขาเข้าร้อยละ 75 ของอัตราปกติสำหรับวัตถุดิบ
    หรือวัสดุจำเป็นที่นำเข้ามาใช้ในการผลิตเพื่อจำหน่ายในประเทศ

3)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

4)  ลดหย่อนภาษีเงินได้นิติบุคคลสำหรับกำไรสุทธิในอัตราร้อยละ 50 ของอัตราปกติ มีกำหนดอีก 5
    ปี นับจากวันพ้นกำหนดตามข้อ 3 เฉพาะกรณีโรงงานผลิตอาหารสัตว์บก
    และโรงงานอาหารสัตว์น้ำ (แห่งที่ 1) ของ บริษัท ลีพัฒนาผลิตภัณฑ์ จำกัด (มหาชน)

5)  ได้รับอนุญาตให้หักค่าขนส่ง ค่าไฟฟ้า
    และค่าน้ำประปาสองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่มีรายได้จากการประกอบกิจการ เพื่อคำนวณภาษีเงินได้นิติบุคคล

  เฉพาะกรณีโรงงานผลิตอาหารสัตว์บก และโรงงานผลิตอาหารสัตว์น้ำ (แห่งที่ 1) ของ บริษัท
  ลีพัฒนาผลิตภัณฑ์ จำกัด (มหาชน)

  6) ได้รับอนุญาตให้หักเงินลงทุนในการติดตั้ง หรือก่อสร้างสิ่งอำนวยความสะดวก ร้อยละ 25
  ของเงินลงทุน นอกเหนือไปจากการหักค่าเสื่อมราคาตามปกติ เฉพาะกรณีของ บริษัท
  ลีพัฒนาผลิตภัณฑ์ จำกัด (มหาชน)

  7) วันที่สิ้นสุดของสิทธิประโยชน์ตามโครงการ

  บริษัท ลีพัฒนาผลิตภัณฑ์ จำกัด (มหาชน)

  - สัตว์บก สิ้นสุดวันที่ 1 กันยายน 2552

  - สัตว์น้ำ (แห่งที่ 1) สิ้นสุดวันที่ 23 กรกฎาคม 2558

  - สัตว์น้ำ (แห่งที่ 2) สิ้นสุดวันที่ 30 มิถุนายน 2561

  บริษัท ลีพัฒนาอาหารสัตว์ จำกัด

  - สัตว์น้ำ สิ้นสุดวันที่ 3 มกราคม 2558

(ข) ได้รับการส่งเสริมการลงทุนในกิจการอบพืชและไซโล

  - สถานที่ตั้งโรงงานจังหวัดสระบุรี ลงทุนในนาม บริษัท ลีพัฒนาเกษตรมั่นคง จำกัด
  มีไซโลความจุ 13,500 ตัน และเตาอบขนาด 70 ตันต่อชั่วโมง

  - สิทธิและประโยชน์ที่ได้รับ :-

1)  ยกเว้นอากรขาเข้าสำหรับเครื่องจักร

2)  ยกเว้นภาษีเงินได้นิติบุคคลสำหรับกำไรสุทธิเป็นเวลา 8 ปี
    นับแต่วันที่เริ่มมีรายได้จากการประกอบการ

3)  วันที่สิ้นสุดของสิทธิประโยชน์ตามโครงการในวันที่ 2 สิงหาคม 2556

4)  ลดหย่อนภาษีเงินได้นิติบุคคล สำหรับกำไรสุทธิในอัตราร้อยละ 50 ของอัตราปกติ มีกำหนดอีก
    5 ปี นับจากวันพ้นกำหนดตาม ข้อ 3

  []2.1.3 ขั้นตอนการผลิต

  2.2 การตลาดและภาวะการแข่งขัน

2.2.1 ลักษณะลูกค้า และกลุ่มลูกค้าเป้าหมายขอ งบริษัทและช่องทางการจัดจำหน่าย

ลักษณะลูกค้าและกลุ่มลูกค้าเป้าหมายของบริษัท ได้แก่ เกษตรกรผู้เลี้ยงสัตว์โดยตรง และตัวแทนขาย
โดยบริษัทได้จำหน่ายสินค้าให้แก่ลูกค้าดังกล่าวในสัดส่วนร้อยละ 40 และร้อยละ 60 ตามลำดับ
ซึ่งผลิตภัณฑ์ของบริษัทที่มีปริมาณจัดจำหน่ายมากที่สุดจะเป็นอาหารสัตว์บก
โดยเกษตรกรจะเป็นฟาร์มที่มีขนาดใหญ่และมีมาตรฐาน มีกำลังซื้อที่เพียงพอ
สม่ำเสมอและจะนำอาหารสัตว์ไปใช้เท่านั้นไม่ได้นำไปขายต่อ
ส่วนตัวแทนขายมีเขตพื้นที่ขายที่แน่นอนและมีความสามารถในการเปิดและบริหารตัวแทนย่อยในเขตพื้นที่
หรือมีการจัดตั้งทีมขายภายนอกร้านค้าของตัวแทน
มีความพร้อมด้านการเงินและมีความเข้าใจในเงื่อนไขการขายต่างๆ ของการเป็นตัวแทน
ลูกค้าในอุตสาหกรรมนี้มักให้ความสำคัญต่อคุณภาพของผลิตภัณฑ์
บริษัทจึงมุ่งเน้นการผลิตและจำหน่ายผลิตภัณฑ์อาหารสัตว์ที่มีคุณภาพเพื่อให้ประโยชน์สูงสุดต่อเกษตรผู้เลี้ยง
สร้างความพึงพอใจให้กับลูกค้า
บริษัทมีการสร้างความสัมพันธ์ที่ดีต่อลูกค้าและตัวแทนขายและด้วยความน่าเชื่อถือในคุณภาพของผลิตภัณฑ์
ทำให้ปัจจุบันบริษัทมีลูกค้าทั้งหมดมากกว่า 600 ราย ซึ่งเป็นทั้งลูกค้าเดิมและรายใหม่
ลูกค้าที่นับว่าเป็นลูกค้ารายใหญ่ 10 รายแรกใน ปีที่ผ่านมาคิดเป็นประมาณ 25%
ของยอดขายทั้งหมดเท่านั้น และไม่มีลูกค้ารายใดที่มียอดการซื้อขายมากกว่าร้อยละ 10
ของยอดการขายทั้งหมด

2.  กลยุทธ์การแข่งขัน

จากการที่บริษัทมีประสบการณ์ในธุรกิจมานานกว่า 30 ปี เป็นที่รู้จักแพร่หลาย
และได้รับการยอมรับในตลาดจากลูกค้า ผ่านการวิจัยและพัฒนาวัตถุดิบเพื่อเพิ่มคุณภาพของสูตรอาหาร
สร้างความแตกต่างในสินค้า ตามคำสั่งซื้อของลูกค้า (Customized product)
ซึ่งแตกต่างจากคู่แข่ง หากสภาพตลาดมีความต้องการใช้อาหารสัตว์มากขึ้น
บริษัทยังมีกำลังการผลิตที่รองรับระบบการผลิตซึ่งมีปริมาณมาก ๆ ได้ (Mass Production)
นอกจากนี้บริษัทมีการสร้างความสัมพันธ์ที่ดีกับลูกค้า ได้แก่
การจัดสัมมนาวิชาการและกำหนดเงินรางวัลตามเป้าหมายการขายสินค้าให้แก่ลูกค้า
และมีการบริหาร สต๊อควัตถุดิบเพื่อลดปัญหาจากความผันผวนของราคาวัตถุดิบ
นอกจากนี้มีการวิจัยจัดหาวัตถุดิบทดแทนที่ไม่ลดคุณภาพของสินค้าในช่วงเวลาที่วัตถุดิบบางรายการอาจมีราคาสูงเนื่องจากขาดแคลน

3.  นโยบายราคา

เนื่องจากอาหารสัตว์เป็นสินค้าที่ควบคุมราคาโดยกรมการค้าภายใน กระทรวงพาณิชย์
เป็นผู้กำหนดเพดานราคาขายกลางตามประกาศของแต่ละบริษัท แต่อย่างไรก็ตาม
ราคาซื้อขายจริงผู้ผลิตสามารถจะเปลี่ยนแปลงได้ตามต้นทุนการผลิตและการแข่งขันอื่น ๆ เช่น
การส่งเสริมการขายแต่ต้องไม่สูงกว่าราคากลางดังกล่าว
บริษัทสามารถเสนอราคาที่เหมาะสมแก่ลูกค้าโดยการบริหารราคาต้นทุนวัตถุดิบที่มีประสิทธิภาพ ได้แก่
การจัดหาและจัดเก็บรักษาวัตถุดิบที่มีราคาเหมาะสมตามฤดูกาลในการผลิต โดยส่วนใหญ่ได้แก่
กากถั่วเหลือง ปลาป่นและข้าวโพด และมีการวิจัยจัดหาวัตถุดิบอื่น ๆ
ทดแทนโดยไม่ลดคุณภาพของสารอาหารเพื่อให้สามารถแข่งขันการตัดราคากับคู่แข่งได้

4.  ภาวะการแข่งขัน

การแข่งขันในตลาดธุรกิจอาหารสัตว์ แบ่งออกเป็น 2 ตลาดใหญ่ ๆ คือ

1. ตลาดอิสระ (Free Market) คือ การขายอาหารสัตว์ให้แก่ลูกค้าโดยตรง
เพื่อลูกค้าที่ซื้อนำไปใช้เองหรือนำไปขายต่อให้แก่เกษตรกรผู้เลี้ยงสัตว์

2 ตลาดแบบประกันราคา (Contract Farming) คือ
การขายอาหารสัตว์ให้กับลูกค้าที่เข้าร่วมโครงการในการเลี้ยงสัตว์
โดยมีเงื่อนไขในการรับประกันราคาขายพันธุ์สัตว์มีชีวิตให้กับเกษตรกรผู้เลี้ยงสัตว์
โดยลูกค้าจะต้องมีฟาร์มเป็นของตนเอง นอกจากอาหารสัตว์แล้วยังมีการจัดหาพันธุ์สัตว์ เช่น
ลูกสุกรและลูกไก่ให้เกษตรกร ตลอดจนการบริหาร
จัดการด้านฟาร์มที่ทันสมัยให้แก่ลูกค้าที่เข้าโครงการ

อุตสาหกรรมอาหารสัตว์โดยภาพรวม
มีความสามารถในการทำกำไรอยู่ในระดับปานกลางและมีอัตราการเติบโตเฉลี่ยปีละไม่มากนัก
และมีความผันผวนของความต้องการบ้างในบางปี
หากการส่งออกเนื้อสัตว์ได้รับผลกระทบจากการส่งออก
อย่างไรก็ตามอุตสาหกรรมนี้ยังมีความผันผวนน้อยกว่าสินค้าเกษตรแปรรูปประเภทอื่น
เนื่องจากเป็นการขายภายในประเทศ ไม่เผชิญการแข่งขันที่รุนแรงจากต่างประเทศ

ตามข้อมูลจากสมาคมผู้ผลิตอาหารสัตว์ไทย มีโรงงานผลิตอาหารสัตว์จดทะเบียนอยู่กับสมาคมจำนวน
52 ราย คิดเป็นส่วนแบ่งการตลาดมากกว่า 90 %
โดยโรงงานขนาดกลางและขนาดใหญ่จะเน้นการผลิตอาหารสุกร ไก่เนื้อ ไก่ไข่ และอาหารสัตว์น้ำ
ขณะที่โรงงานขนาดเล็กมักจะผลิตอาหารสัตว์เฉพาะอย่าง
เนื่องจากเป็นตลาดที่มีขนาดเล็กการแข่งขันจึงค่อนข้างรุนแรงมีการตัดราคา
โดยเฉพาะจากคู่แข่งที่มีการผลิตแบบครบวงจรจะได้เปรียบทางด้านการประหยัดจากขนาด
(Economies of scale) เนื่องจากสามารถป้อนผลิตภัณฑ์ให้กับฟาร์มของตนเอง รวมถึงฟาร์ม
ของบริษัทซึ่งเป็นลูกค้าสมาชิก

บริษัทและบริษัทย่อยมียอดขายอาหารสัตว์เกือบทั้งหมดอยู่ในตลาดอิสระ
และเป็นการขายเฉพาะภายในประเทศ
ทั้งนี้เมื่อเทียบกับปริมาณความต้องการอาหารสัตว์ทั้งประเทศประมาณ 18.63 ล้านตันต่อปี
บริษัทคาดว่าปริมาณความต้องการดังกล่าวจะเป็นอาหารสัตว์ที่มาจากโรงงานผลิตอาหารสัตว์ประมาณ
80% และเกษตรกรผสมอาหารเองประมาณ 20%
ในส่วนที่มาจากโรงงานผลิตอาหารสัตว์แยกเป็นที่อยู่ในส่วนของตลาดอิสระประมาณ 45%
และตลาดที่อยู่ในโครงการเลี้ยงสัตว์ของผู้ประกอบการผลิตแบบครบวงจร (Integrated
business line) อีก 55% ทั้งนี้บริษัทมีส่วนแบ่งเฉพาะในตลาดอาหารสัตว์อิสระคิดเป็นประมาณ
5% ทางบริษัทคาดว่ามีส่วนแบ่งตลาดที่อยู่ใน 10 อันดับของผู้ผลิตอาหารสัตว์ในตลาดอิสระ
ซึ่งเป็นรายใหญ่ ๆ ของประเทศ (คาดการณ์โดยฝ่ายบริหารของบริษัท
และคำนวณจากอาหารสัตว์บกและอาหารสัตว์น้ำรวมกัน)

สำหรับการแข่งขันกับบริษัทที่มีธุรกิจเกี่ยวกับการเกษตรแบบครบวงจร
กับการมุ่งเน้นธุรกิจอาหารสัตว์เพียงอย่างเดียวนั้น
จะเป็นการแข่งขันทั้งทางด้านบวกและลบของทั้งสองแบบ เช่น
หากธุรกิจแบบครบวงจรประสบปัญหากับสภาวะการเลี้ยงและราคาตกต่ำของสัตว์บางชนิดเพื่อจำหน่าย
จะส่งผลให้ธุรกิจแบบครบวงจรนั้นประสบปัญหาสำหรับการขายสัตว์ชนิดนั้น ๆ ทั้งหมด
แต่หากการเลี้ยงและราคาของสัตว์ชนิดนั้น ๆ ดี
ธุรกิจก็จะประสบความสำเร็จในการขายอย่างมากในธุรกิจที่ส่งผลโดยตรงและธุรกิจที่เกี่ยวเนื่อง
ส่วนด้านธุรกิจของบริษัทที่มุ่งเน้นธุรกิจอาหารสัตว์เพียงอย่างเดียวนั้น
สามารถปรับเปลี่ยนธุรกิจไปตามสภาวการณ์ได้ เช่น
เมื่ออาหารสัตว์บางประเภทมีแนวโน้มการใช้และกำไรมากกว่าก็อาจจะหันไปมุ่งเน้นอาหารสัตว์ประเภทนั้น
ๆ มากขึ้น เป็นต้น ซึ่งจะไม่เกิดความเสี่ยงมากในการดำเนินธุรกิจ
แต่ในทางกลับกันหากธุรกิจเกี่ยวกับการเกษตรทั้งหมดดีธุรกิจที่ไม่ครบวงจรก็จะเติบโตได้น้อยกว่าธุรกิจที่ทำแบบครบวงจรเช่นกัน

แนวโน้มในอนาคตสำหรับการหันมาทำธุรกิจเกี่ยวกับการเกษตรแบบครบวงจร
ของประเภทธุรกิจการเกษตรนั้น
จากการประเมินสถานการณ์ของผู้บริหารของบริษัทคาดการณ์ว่าการที่ธุรกิจเกษตรจะหันมาทำธุรกิจแบบครบวงจรนั้นยังคงมีจำนวนน้อย
เนื่องจากปรับเปลี่ยนการทำธุรกิจการเกษตรแบบครบวงจร
บริษัทที่ปรับเปลี่ยนจะต้องเป็นบริษัทที่มีขนาดใหญ่และใช้เงินทุนจำนวนมาก
แต่สำหรับธุรกิจการเกษตรในประเทศไทยนั้นส่วนใหญ่จะเป็นบริษัทที่มีขนาดกลางและขนาดเล็ก
จึงเป็นข้อจำกัดสำหรับธุรกิจที่มีขนาดกลางและขนาดเล็กในการขยายธุรกิจการเกษตรเป็นแบบครบวงจรได้

  2.2.5 ภาวะอุตสาหกรรมและแนวโน้มผลิตภัณฑ์

ตารางเปรียบเทียบประมาณการปริมาณการใช้อาหารสัตว์ภายในประเทศ สำหรับปี 2559 และ 2560

+-------------+----------+------+----------+------+----------+------+
| ประเภท      | ปริมาณอาห |      |          |      |          |      |
|             | ารสัตว์ที่ใช้ |      |          |      |          |      |
+-------------+----------+------+----------+------+----------+------+
| อาหารสัตว์    | ปี 2559   |      | ปี 2560   |      | เพิ่มขึ้น    |      |
|             |          |      |          |      | (ลดลง)   |      |
+-------------+----------+------+----------+------+----------+------+
|             | ปริมาณ    | ร    | ปริมาณ    | ร    | ปริมาณ    | ร    |
|             | (ตัน)     | ้อยละ | (ตัน)     | ้อยละ | (ตัน)     | ้อยละ |
+-------------+----------+------+----------+------+----------+------+
| ไก่เนื้อ       | 6        | 3    | 6        | 3    | 309,346  | 4.99 |
|             | ,195,480 | 3.26 | ,504,826 | 3.12 |          |      |
+-------------+----------+------+----------+------+----------+------+
| ไก่พ่อแม่พันธุ์   | 868,896  | 4.66 | 912,240  | 4.65 | 43,344   | 4.99 |
+-------------+----------+------+----------+------+----------+------+
| ไก่ไข่เล็กรุ่น   | 1        | 5.42 | 1        | 5.14 | -        | -    |
|             | ,010,244 |      | ,010,244 |      |          |      |
+-------------+----------+------+----------+------+----------+------+
| ไก่ไข่ให้ไข่    | 2        | 1    | 2        | 1    | 9,600    | 0.43 |
|             | ,216,000 | 1.90 | ,225,600 | 1.33 |          |      |
+-------------+----------+------+----------+------+----------+------+
| ไก่ไข่พ่อแม่พันธุ์ | 31,200   | 0.17 | 31,200   | 0.16 | -        | -    |
+-------------+----------+------+----------+------+----------+------+
| หมูขุน        | 5        | 2    | 5        | 2    | 53,100   | 1.01 |
|             | ,256,900 | 8.22 | ,310,000 | 7.04 |          |      |
+-------------+----------+------+----------+------+----------+------+
| หมูพันธุ์       | 957,900  | 5.14 | 1        | 5.11 | 46,500   | 4.85 |
|             |          |      | ,004,400 |      |          |      |
+-------------+----------+------+----------+------+----------+------+
| เป็ดเนื้อ      | 264,600  | 1.42 | 264,600  | 1.35 | -        | -    |
+-------------+----------+------+----------+------+----------+------+
| เป็ดพันธุ์      | 22,995   | 0.12 | 22,995   | 0.12 | -        | -    |
+-------------+----------+------+----------+------+----------+------+
| เป็ดไข่       | 214,500  | 1.15 | 422,500  | 2.15 | 208,000  | 9    |
|             |          |      |          |      |          | 6.97 |
+-------------+----------+------+----------+------+----------+------+
| โคนม        | 620,865  | 3.33 | 850,275  | 4.33 | 229,410  | 3    |
|             |          |      |          |      |          | 6.95 |
+-------------+----------+------+----------+------+----------+------+
| กุ้ง          | 435,000  | 2.34 | 510,000  | 2.60 | 75,000   | 1    |
|             |          |      |          |      |          | 7.24 |
+-------------+----------+------+----------+------+----------+------+
| ปลา         | 533,120  | 2.86 | 569,600  | 2.90 | 36,480   | 6.84 |
+-------------+----------+------+----------+------+----------+------+
| รวม         | 18       | 10   | 19       | 10   | 1        | 5.43 |
|             | ,627,700 | 0.00 | ,638,480 | 0.00 | ,010,780 |      |
+-------------+----------+------+----------+------+----------+------+

ที่มา : สมาคมผู้ผลิตอาหารสัตว์ไทย

ภาวะเศรษฐกิจการเกษตร ปี 59 หดตัว 0.5 โดยสาขาพืช และสาขาบริการทางการเกษตร
หดตัวร้อยละ 1.8 และ 0.5 ขณะที่สาขาปศุสัตว์ สาขาประมง และสาขาป่าไม้ ขยายตัวร้อยละ
2.8 2.5 และ 2.2 ตามลำดับ ในขณะที่รายได้เกษตรกร โดยเฉลี่ยตั้งแต่มกราคมถึงตุลาคม 59
เพิ่มขึ้นร้อยละ 0.8 เมื่อเทียบกับช่วงเดียวกันของปีก่อน
เนื่องจากราคาสินค้าเกษตรสำคัญหลายชนิดเพิ่มขึ้น

ปัจจัยบวก ได้แก่ นโยบายสำคัญของกระทรวงเกษตรและสหกรณ์ที่กำหนดให้ ปี 2559
เป็นปีแห่งการลดต้นทุนการผลิตและเพิ่มโอกาสในการแข่งขัน
โดยได้ดำเนินนโยบายและมาตรการต่าง ๆ ในการปฏิรูปภาคการเกษตร เช่น
โครงการศูนย์เรียนรู้เพื่อเพิ่มประสิทธิภาพการผลิตสินค้าเกษตร (ศพก.) จำนวน 882 ศูนย์
ระบบส่งเสริมการเกษตรแบบแปลงใหญ่ การบริหารจัดการพื้นที่เกษตรกรรม (Zoning by
Agri-Map) เกษตรอินทรีย์ ธนาคารสินค้าเกษตร
รวมถึงการพัฒนาการผลิตสินค้าเกษตรและการบริหารจัดการทรัพยากรเพื่อการผลิต  ในส่วนของการผลิตปศุสัตว์ส่วนใหญ่เป็นฟาร์มมาตรฐานที่มีการวางแผนการผลิตและดูแลอย่างเป็นระบบ
แม้ปัญหาอากาศที่ร้อนและแห้งแล้งจะกระทบต่อการเลี้ยงสัตว์บ้าง
แต่ปริมาณผลผลิตปศุสัตว์โดยรวมยังคงเพิ่มขึ้น  ขณะที่สถานการณ์การผลิตกุ้งทะเลเพาะเลี้ยงปรับตัวดีขึ้นมาก
เนื่องจากการจัดการปัญหาโรคกุ้งตายด่วนที่มีประสิทธิภาพ เกษตรกรมีการบริหารจัดการฟาร์มที่ดีขึ้น
นอกจากนี้ ราคาน้ำมันเชื้อเพลิงภายในประเทศที่ทรงตัวในระดับต่ำ
ทำให้ต้นทุนการผลิตทางการเกษตรไม่เปลี่ยนแปลงมากนัก

ปัจจัยลบที่ส่งผลให้ภาวะเศรษฐกิจการเกษตรหดตัว คือ
ปรากฏการณ์เอลนีโญและสภาพอากาศที่แปรปรวน ส่งผลให้มีปริมาณน้ำฝนน้อยกว่าปกติ
เกิดภัยแล้งในหลายพื้นที่ของประเทศตั้งแต่ช่วงปลายปี 2558 ต่อเนื่องถึงต้นปี 2559
โดยปริมาณน้ำใช้การได้ในเขื่อนหลักต่าง ๆ อยู่ในเกณฑ์น้อยมาก
ไม่เพียงพอต่อการเพาะปลูกพืชหลายชนิด
โดยเฉพาะการปลูกข้าวนาปรังในพื้นที่ลุ่มน้ำเจ้าพระยาแถบภาคเหนือตอนล่างและภาคกลาง
ส่วนการทำประมงทะเลยังคงประสบปัญหาในเรื่องของการปรับตัวและการปฏิบัติตามกฎหมายประมงของผู้ประกอบการเรือประมง
และการส่งออกสินค้าเกษตรและผลิตภัณฑ์มีทิศทางลดลง
เนื่องจากเศรษฐกิจของประเทศคู่ค้าสำคัญอย่างจีนยังคงชะลอตัว

คาดการณ์ปี 60 แนวโน้มเศรษฐกิจการเกษตร จะขยายตัวอยู่ในช่วงร้อยละ 2.4 - 3.4
โดยสาขาปศุสัตว์ขยายตัวร้อยละ 1.1 – 2.0, สาขาประมงขยายตัวร้อยละ 3.0 – 4.0,
สาขาพืชขยายตัวร้อยละ 2.6 – 3.6, สาขาบริการทางการเกษตรขยายตัวร้อยละ 1.5 – 2.5
และสาขาป่าไม้ ขยายตัวร้อยละ 2.2 – 3.2 เนื่องจากกระทรวงเกษตรและสหกรณ์ได้กำหนดให้ปี
2560 เป็นปีแห่งการยกระดับมาตรฐานการเกษตรสู่ความยั่งยืน และ
ส่งเสริมให้เกษตรกรทำการผลิตโดยยึดหลักปรัชญาเศรษฐกิจพอเพียง เพื่อการพัฒนาที่ยั่งยืน
มีการบริหารจัดการแบบธุรกิจเกษตร พัฒนาการเกษตรที่ใช้วิทยาศาสตร์ เทคโนโลยี
องค์ความรู้แบบองค์รวม รวมถึงสนับสนุนกระบวนการผลิตที่สะอาด ปลอดภัย ได้มาตรฐาน
และเป็นมิตรกับสิ่งแวดล้อม ซึ่งนับเป็นปัจจัยที่สนับสนุนให้ภาคเกษตรในปี 2560 ขยายตัว
ช่วยยกระดับการผลิตสินค้าเกษตรให้ได้มาตรฐานและมีประสิทธิภาพ
เกษตรกรมีความมั่นคงทางด้านรายได้และมีคุณภาพชีวิตที่ดี
และคาดว่าสภาพอากาศและปริมาณน้ำจะเอื้ออำนวยต่อการผลิตทางการเกษตรมากกว่าปี 2559
เนื่องจากในช่วงปี 2559 ฝนเริ่มตกตามฤดูกาล ทำให้มีปริมาณน้ำใช้การได้ในเขื่อนหลักเพิ่มขึ้น
ซึ่งเพียงพอต่อการเพาะปลูกและการเจริญเติบโตของพืชที่สำคัญ  ประกอบกับเศรษฐกิจโลกในปี
2560 มีทิศทางดีขึ้น ซึ่งเป็นผลดีต่อการส่งออกสินค้าเกษตรและผลิตภัณฑ์ของไทย
แต่ยังมีปัจจัยที่ต้องติดตามในเรื่องของราคาน้ำมันดิบในตลาดโลกที่มีแนวโน้มสูงขึ้นในปี 2560
ซึ่งอาจทำให้ราคาน้ำมันเชื้อเพลิงภายในประเทศปรับตัวเพิ่มขึ้น
ส่งผลกระทบต่อต้นทุนการผลิตสินค้าเกษตร นอกจากนี้ การชะลอตัวของเศรษฐกิจจีน
ซึ่งเป็นประเทศคู่ค้าที่สำคัญของไทย
อาจทำให้การส่งออกสินค้าเกษตรและผลิตภัณฑ์ของไทยไปยังประเทศจีนลดลง

ผลผลิตกุ้งรวมของโลกปี 2559 อยู่ที่ 2.36 ล้านตัน
โดยที่เป็นผลผลิตของกุ้งทะเลเพาะเลี้ยงของไทยประมาณ 300,000 ตัน
ซึ่งเป็นสัดส่วนที่เพิ่มมากขึ้นกว่าปี 2558 ที่ 260,000 ตัน มีสัดส่วนที่เพิ่มมากขึ้น ประมาณ 15 %
ซึ่งทิศทางอุตสาหกรรมกุ้งไทยจะขึ้น คาดปี 60 ไทยจะส่งออกกุ้งเพิ่ม 10-15%หรือประมาณ
330,000-345,000 ตัน เนื่องจาก ไทยเริ่มฟื้นตัวจากปัญหาโรคตายด่วน (EMS)
โดยใช้การปรับปรุงฟาร์มและการจัดการการเลี้ยงที่มีประสิทธิภาพ
โดยตลาดของปีนี้จะเน้นไปที่จีนเพื่อทดแทนตลาดอียูเนื่องจากจีนเป็นประเทศที่นิยมบริโภคกุ้งมากแต่ระบบนิเวศไม่เอื้อต่อการเลี้ยงจึงต้องพึงพาการนำเข้าทดแทน

ทั้งนี้ผลผลิตกุ้งที่กลับมาฟื้นตัวดีขึ้น
มีปัจจัยสำคัญจากการเลี้ยงกุ้งของไทยมีการบริหารจัดการฟาร์มอย่างเป็นระบบมากขึ้น
เช่นมีความพิถีพิถันในการเตรียมบ่อ มีการเลี้ยงในระบบน้ำโปร่ง มีการดูดสิ่งปฏิกูลออกจากบ่อ
เลี้ยงเป็นมิตรกับสิ่งแวดล้อม และใช้ลูกกุ้งที่มีคุณภาพต้านทานโรค เป็นต้น
ส่งผลให้กุ้งมีอัตราการรอดของกุ้งสูงขึ้น ขณะที่คู่แข่งขันของเรา เช่น เวียดนาม อินเดีย
ยังมีปัญหาเรื่องโรคกุ้ง รวมถึงถูกตรวจพบสารตกค้างในสินค้าที่ส่งไปถึงปลายทางในสหรัฐฯ
ทำให้คู่ค้าหันมานำเข้ากุ้งจากไทยเพิ่มขึ้น

ปลานิล ผลผลิตรวมของปลานิลภายในประเทศในปี 2559 อยู่ที่ 176,463 ตัน มีสัดส่วนลดลงมา
2.92% จากปี 2558 เนื่องจากสภาพอากาศแปรปรวน พบ ปัญหาภัยแล้งในช่วงกลางปี
ปริมาณน้ำมีน้อยในภาคเหนือ กลางและตะวันออกเฉียงเหนือ
ทำให้ระบบชลประทานที่จะนำมาใช้ในระหว่างการเลี้ยงนั้นขาดแคลน
และในปลายปีพบปัญหาอุทกภัยในภาคใต้ ส่วนผลผลิตปลานิลโลก อยู่ที่ 5.96 ล้านตัน เพิ่มขึ้น 8.2%
เป็นผลผลิตจากการเพาะเลี้ยง 5.3 ล้านตัน และจากการจับ 0.66 ล้านตัน
ซึ่งผลผลิตอยู่ในกลุ่มประเทศโซนเอเชียถึง 4.11 ล้านตัน คิดเป็น 69% ของผลผลิตปลานิลโลก
คาดว่าปี 2560
ผลผลิตปลานิลจะทรงตัวเนื่องจากปัจจุบันภาครัฐลงมาควบคุมปริมาณการเลี้ยงปลาในกระชังตามแหล่งน้ำสาธารณะทำให้ไม่สามารถเพิ่มพื้นที่การเลี้ยงในแหล่งน้ำได้
จำเป็นต้องปรับการเลี้ยงขึ้นมาอยู่ในบ่อดินซึ่งต้องใช้ระยะเวลาปรับตัวระยะหนึ่ง
แต่วิธีการนี้ก็ทำให้เกษตรกรควบคุมสภาพการเลี้ยงได้ดีขึ้นส่งผลให้ความเสียหายจากโรคระบาดและภาวะขาดออกซิเจนของปลามีแนวโน้มลดลงเนื่องจากการเลี้ยงที่เบาบางลง
อีกทั้งทางภาครัฐได้ออกมาตรการที่ช่วยส่งเสริมด้านการเลี้ยง เช่น
จัดทำโครงการเพิ่มประสิทธิภาพการเพาะเลี้ยงปลานิลครบวงจรปี 2558-2560
เพื่อเพิ่มผลผลิตต่อไร่ ลดต้นทุนการเลี้ยง และส่งเสริมฟาร์มเลี้ยงปลานิลให้ได้มาตรฐาน GAP
เพิ่มขึ้น และโครงการพัฒนาเครือข่ายอุตสาหกรรมปลานิล 4 ภาค
ให้กลุ่มเกษตรกรมีความเข้มแข็งมากขึ้น

ด้านปศุสัตว์ ปี 2560 ขยายตัวร้อยละ 1.1-2.1 เมื่อเทียบกับปี 2559
เนื่องจากการขยายการผลิตเพื่อรองรับความต้องการของตลาดทั้งภายในและต่างประเทศมากขึ้น
ระบบฟาร์มส่วนใหญ่มีมาตรฐานที่ดี มีการเฝ้าระวังและควบคุมโรคระบาดที่ดี
ประกอบกับความต้องการของตลาดยังขยายตัวได้อย่างต่อเนื่อง ทำให้การผลิตสินค้าปศุสัตว์
โดยเฉพาะไก่เนื้อ มีปริมาณออกสู่ตลาดเพิ่มขึ้น
ส่วนน้ำนมดิบมีราคาสูงขึ้นจากการปรับราคากลางรับซื้อน้ำนมดิบเพิ่มขึ้น
และการปรับตัวตามคุณภาพน้ำนมดิบที่อยู่ในเกณฑ์ดี ส่วนสินค้าปศุสัตว์ที่มีราคาเฉลี่ยลดลง ได้แก่ ไก่ไข่
สุกร และโคเนื้อ เนื่องจากการขยายการเลี้ยงเพิ่มขึ้น
มีปริมาณผลผลิตที่ออกสู่ตลาดมากขึ้นจนราคาชะลอตัว

ผลผลิตเนื้อสัตว์ของโลกในปี 2559 เพิ่มขึ้นร้อยละ 0.3 และคาดการณ์ว่าผลผลิตสุกรของโลกในปี
2560 ประมาณ 111 ล้านตัน โดยเพิ่มขึ้นร้อยละ 0.3 จากปี 2559 สำหรับประเทศไทยปี 2559
มีผลผลิตสุกร 17.10 ล้านตัว ขยายตัวเพิ่มขึ้นจากปี 2558 ร้อยละ 4.4 แต่ในช่วงปลายปี 2559
เกิดปัญหาสุกรล้นตลาด เป็นเหตุให้เกษตรกรไม่มีแรงจูงใจในการเพิ่มปริมาณผลผลิต
คาดว่าภายในปลายปี 2560 ราคาสุกรมีแนวโน้มจะขยับขึ้นผกผันกับวงจรการผลิตที่มีปริมาณสุกรลดลง
ทั้งนี้ปริมาณสุกรร้อยละ 94 ที่ไทยผลิตได้จะถูกบริโภคภายในประเทศ และส่งออกต่างประเทศร้อยละ
6 โดยการส่งออกนี้มีแนวโน้มเพิ่มขึ้นเนื่องจากเศรษฐกิจของคู่ค้าหลัก ได้แก่ กัมพูชา และ ลาว
มีการขยายตัวทางเศรษฐกิจมากกว่าร้อยละ 6
ซึ่งส่งผลตรงต่อความต้องการเนื้อสุกรของประเทศคู่ค้า ทางด้านนโยบายของรัฐที่สนับสนุน คือ
นโยบายการเตรียมความพร้อมเพื่อรับมือกับโรคปากเท้าเปื่อย(FMD)
และโรคเพิร์ส(PRRS)ที่ทำความเสียหายต่อการผลิตสุกรขุนในช่วง 2-3 ปีที่ผ่านมา
อีกทั้งเกษตรกรปัจจุบันเป็นเกษตรกรยุคใหม่ที่มีความเข้าใจและใช้การจัดการฟาร์มกับระบบป้องกันโรคที่มากขึ้น
ส่งผลให้แนวโน้มการแพร่ระบาดของโรคมีน้อยกว่าในอดีตที่ผ่านมา

ไข่ไก่ ปี 2560 มีเป้าหมายการตลาดตามแผนยุทธศาสตร์ไก่ไข่ ปี 2557 - 2561 ที่ขยายตัว 5%
ต่อปี และสถิติการนำเข้าไก่ไข่ พ่อ - แม่พันธุ์ ปี 2553 - 2558 โดยได้ประมาณการผลผลิตไก่ไข่
ปี 2560 จำนวน 55.64 ล้านตัว ผลผลิตไข่ไก่ จำนวน 16,473 ล้านฟอง
และประมาณการตลาดไข่ไก่ส่งออก จำนวน 420 ล้านฟอง และไข่ไก่บริโภคในประเทศ จำนวน
16,053 ล้านฟอง ในช่วงปลายปี2559 ราคาไข่ไก่ได้ปรับตัวลดลง
จึงมีการพิจารณาแผนการนำเข้าไก่ไข่พันธุ์ปี 2560
เพื่อควบคุมปริมาณการนำเข้าไก่ไข่พันธุ์ให้มีปริมาณสอดคล้องกับความต้องการของตลาด
โดยกำหนดปริมาณนำเข้าปู่และย่าพันธุ์ไก่ไข่ 6,000 ตัว และการนำเข้าพ่อและแม่พันธุ์ไก่ไข่ 6
แสนตัว ซึ่งปริมาณการนำเข้าไก่พ่อพันธุ์และแม่พันธุ์เป็นปริมาณที่เท่าเดิมกับปี 2559
พร้อมทั้งให้แต่ละบริษัทจัดทำแผนการนำเข้าและรายงานไปยังกรมปศุสัตว์
ส่วนปริมาณนำเข้าปู่และย่าพันธุ์ไก่ไข่
เป็นการกำหนดสอดคล้องกับปริมาณที่ใช้ในประเทศตามแผนปริมาณในปี 2559
ทั้งนี้ตามแผนยุทธศาสตร์ ได้มีการกำหนด 3 แนวทาง ได้แก่ 1.
เพิ่มการบริโภคและส่งเสริมการแปรรูปไข่ไก่ 2. สร้างความมั่นคงในอาชีพการเลี้ยงไก่ไข่ และ 3.
สร้างความเชื่อมั่นให้ผู้บริโภคไข่ไก่และผลิตภัณฑ์
และจัดรณรงค์ให้ความรู้ให้ผู้บริโภคมีการทานไข่มากขึ้น

ไก่เนื้อ ปี 2554-2559 มีปริมาณผลผลิตไก่เนื้อเพิ่มขึ้นในอัตราร้อยละ 7.55 ต่อปี โดยในปี 2559
มีการผลิตไก่เนื้อ 1,540 ล้านตัว หรือ 2.12 ล้านตัน
เนื่องจากผู้ประกอบการขยายการเลี้ยงตามความต้องการส่งออกที่เพิ่มขึ้น ปริมาณการส่งออกรวม
740,000 ตัน คิดเป็นร้อยละ 82 และบริโภคภายในประเทศร้อนละ 18
ทั้งนี้เพราะการผลิตไก่เนื้อของไทยมีการจัดการฟาร์มที่ได้มาตรฐาน
มีระบบการผลิตที่ปลอดภัยเป็นที่ยอมรับของผู้บริโภคและจากราคาเนื้อไก่ที่ต่ำกว่าเนื้อสัตว์ประเภทอื่น
มีความร่วมมือจากทุกภาคส่วนในการควบคุมป้องกันไข้หวัดนกของไทยจนสามารถคงสถานะปลอดการระบาดของเชื้อต่อเนื่องมาเกือบ
10 ปี การมีมาตรการควบคุมและเผ้าระวังปัญหาอย่างเข้มงวดโดยกรมปศุสัตว์
มีการพัฒนามาตรฐานและนวัตกรรมการเลี้ยงไก่โดยภาคเอกชนอย่างต่อเนื่อง คาดการณ์ในปี 2560
มีการผลิตไก่เนื้อ 1,586 ล้านตัว หรือ 2.18 ล้านตัน มีปริมาณการส่งออกรวม 760,000 ตัน
ทั้งนี้มีปัจจัยเสริมคือ การยกเลิกการนำเข้าสินค้าไก่ของเกาหลีใต้
การระบาดของไข้หวัดนกในหลายประเทศผู้บริโภคหลัก
และเมื่อเทียบกับผู้ส่งออกเช่นจีนกับบราซิลแล้วไทยมีสิทธิพิเศษทางภาษีและต้นทุนค่าขนส่งที่ถูกกว่า

โคนม ปี 2555 - 2559 มีอัตราเพิ่มร้อยละ 1.79 ต่อปี โดยในปี 2559 จำนวน 616,420 ตัว
เพิ่มขึ้นจากปี 2558 ร้อยละ 1.32 และจำนวนแม่โครีดนมมีอัตราเพิ่มร้อยละ 0.38 ต่อปี โดยในปี
2559 มีแม่โครีดนม 236,200 ตัว เพิ่มขึ้นจากปี 2558 ร้อยละ 1.76 ส่วนผลผลิตน้ำนมดิบในช่วงปี
2555-2559 มีอัตราเพิ่มร้อยละ 1.58 ต่อปี โดยปี 2559 มีผลผลิต 1,111,247 ตัน เพิ่มขึ้นจากปี
2558 ร้อยละ 2.50 เนื่องจากลูกโคนมเกิดใหม่

ในรอบปี และจำนวนแม่โครีดนมเฉลี่ยในรอบปีมีจำนวนเพิ่มขึ้นจากแม่โคสาวที่เข้ามาทดแทน
รวมถึงการกำหนดมาตรฐานการรับซื้อน้ำนมโค ปี 2558
มีการปรับเพิ่มราคารับซื้อน้ำนมดิบหน้าโรงงานตามคุณภาพน้ำนมโคจึงจูงใจให้เกษตรกรมีการพัฒนาการเลี้ยงโคนมโดยการบริหารจัดการฟาร์มที่เป็นระบบตามมาตรฐานฟาร์มที่ดีและมีประสิทธิภาพในการเลี้ยง
ทำให้มีอัตราการให้น้ำนมสูงขึ้นและน้ำนมดิบมีคุณภาพดีขึ้น ความต้องการบริโภค ปี 2555 - 2559
ความต้องการบริโภคนมพร้อมดื่มมีอัตราเพิ่มร้อยละ 1.67 ต่อปี โดยในปี 2559 มีปริมาณการบริโภค
1,077,910 ตัน เพิ่มขึ้นจากปี 2558 ร้อยละ 3.03 ในปี 2559 มีการส่งออกผลิตภัณฑ์นมทั้งหมด
163,804 ตัน มูลค่า 6,995 ล้านบาท เพิ่มขึ้นจากปี 2558 ร้อยละ 9.38 และร้อยละ 6.14
ตามลำดับ เมื่อเปรียบเทียบกับปี 2558 ซึ่งนำเข้า 243,344 ตัน มูลค่า 19,814 ล้านบาท
ลดลงร้อยละ 5.07 และร้อยละ16.86 ตามลำดับ
เนื่องจากปริมาณน้ำนมดิบในประเทศมีจำนวนเพียงพอ ทำให้ปริมาณการนำเข้าลดลง
ราคาน้ำนมดิบในปี 2559 ที่เกษตรกรขายได้เฉลี่ยกิโลกรัมละ 18.01 บาท เพิ่มขึ้นจากปี 2558
ร้อยละ 1.52 เนื่องจากเกษตรกรมีการปรับปรุงคุณภาพน้ำนมดิบให้ดีขึ้น
เป็นผลจากการกำหนดมาตรฐานการรับซื้อน้ำนมโค ปี 2558
มีการปรับเพิ่มราคารับซื้อน้ำนมดิบหน้าโรงงานตามคุณภาพน้ำนมโค

ปี 2560 คาดว่าจำนวนโคนมและผลผลิตน้ำนมดิบมีแนวโน้มเพิ่มขึ้น
จากการขยายตัวตามธรรมชาติของฝูงโค
อีกทั้งการเลี้ยงโคนมในปัจจุบันมีการบริหารจัดการฟาร์มที่เป็นระบบตามมาตรฐานฟาร์มที่ดีและมีประสิทธิภาพในการเลี้ยงมากขึ้น
ส่งผลให้น้ำนมดิบมีปริมาณเพิ่มขึ้นและมีคุณภาพดีขึ้น
ประกอบกับมีการประกาศใช้มาตรฐานการรับซื้อน้ำนมโค ณ ศูนย์รวบรวมน้ำนมดิบ
ควบคู่กับประกาศราคากลางรับซื้อน้ำนมโค ในปี 2560 คาดว่ามีจำนวนโคนม 626,216 ตัว
เพิ่มขึ้นปี 2559 ร้อยละ 1.57 และมีจำนวนแม่โครีดนม 241,824 ตัว เพิ่มขึ้นจากปี 2559 ร้อยละ
2.38 ส่วนผลผลิตน้ำนมดิบในปี 2560 คาดว่ามีปริมาณ 1,126,513 ตัน เพิ่มขึ้นจากปี 2559
ร้อยละ 1.37 เนื่องมาจากความต้องการบริโภคนมพร้อมดื่มจะเพิ่มขึ้นเล็กน้อย
เนื่องจากตลาดนมโรงเรียนซึ่งเป็นตลาดหลักมีปริมาณคงที่
และการบริโภคนมในตลาดนมพาณิชย์เพิ่มขึ้นเพียงเล็กน้อย โดยในปี 2560
คาดว่ามีปริมาณการบริโภค 1,087,085 ตัน เพิ่มขึ้นปี 2559 ร้อยละ 0.85 และราคาน้ำนมดิบปี
2560 คาดว่าจะเพิ่มขึ้นจากปี 2559 เนื่องจากมีการประกาศใช้มาตรฐานการรับซื้อน้ำนมโค ณ
ศูนย์รวบรวมน้ำนมดิบ
ควบคู่กับประกาศราคากลางรับซื้อน้ำนมโคซึ่งเป็นแรงจูงใจให้เกษตรกรมีการปรับปรุงคุณภาพน้ำนมดิบให้ดีขึ้น

โคเนื้อ ปี 2560 คาดว่ามีปริมาณการผลิต 1.038 ล้านตัว หรือ 174.36 พันตัน เพิ่มขึ้นจากปี
2559 ร้อยละ 2.43 เนื่องจากมีการส่งเสริมการเลี้ยงโคเนื้อจากภาครัฐ
ที่ช่วยเพิ่มศักยภาพการผลิตโคเนื้อ และเกษตรกรมีการเก็บรักษาแม่พันธุ์โคไว้
รวมทั้งหาซื้อแม่โคเข้ามาเลี้ยงเพื่อขยายพันธุ์ต่อ ส่งผลให้ปริมาณการผลิตโคเนื้อมีแนวโน้มเพิ่มขึ้น
ส่วนมากโคเนื้อที่ผลิตได้จะบริโภคภายในประเทศทั้งหมด
มีบางส่วนที่นำเข้าทั้งถูกกฎหมายและผิดกฎหมาย และมีส่วนน้อยที่ส่งออก ปี 2560
คาดว่าการผลิตจะเพิ่มขึ้นตามความต้องการบริโภคเนื้อโคแบบปิ้งย่างที่เพิ่มขึ้นและการเพิ่มขึ้นของจำนวนประชากร
แต่ราคาจะลดลงเล็กน้อยจากปีที่ผ่านมา เนื่องจากปริมาณการผลิตเพิ่มขึ้น
และการส่งออกที่ยังคงชะลอตัว

อัตราการเติบโตของผลิตภัณฑ์มวลรวมภาคเกษตร

                                                                                                                                  หน่วย: ร้อยละ

  --------------------------- -------------------- ----------------------
  สาขา                        2559                 2560

  ภาคเกษตร                    2.5 – 3.5            2.4 – 3.4

    พืช                        3.0 – 4.0            2.6 – 3.6

    ปศุสัตว์                     1.5 – 2.5            1.1 – 2.1

    ประมง                     1.5 – 2.5            3.0 – 4.0

    บริการทางการเกษตร          1.1 – 2.1            1.5 – 2.5

    ป่าไม้                      2.8 – 3.8            2.2 – 3.2
  --------------------------- -------------------- ----------------------

ที่มา: ประมาณการโดยสำนักนโยบายและแผนพัฒนาการเกษตร  สำนักงานเศรษฐกิจการเกษตร

2.3 การจัดหาผลิตภัณฑ์

  2.3.1 สถานที่ตั้งโรงงาน

  บริษัทมีสถานที่ตั้งโรงงานและกิจการฟาร์มของบริษัทและบริษัทย่อย ดังนี้

1) โรงงานอาหารสัตว์ที่จังหวัดสระบุรี

ตั้งอยู่เลขที่ 33/1 หมู่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี
เป็นที่ดินของบริษัทมีเนื้อที่ทั้งหมดประมาณ 115 ไร่ ซึ่งเป็นที่ตั้งโรงงานผลิตอาหารสัตว์ของบริษัท
ลีพัฒนาอาหารสัตว์ จำกัด โดยมีโรงงาน แห่งที่ 1 กำลังการผลิตอาหารสัตว์บกประมาณ 144,000
ตันต่อปี เปิดดำเนินการเมื่อปี 2531 และโรงงานแห่งที่ 2 กำลังการผลิตอาหารสัตว์น้ำประมาณ
72,000 ตันต่อปี ใช้เงินลงทุนก่อสร้างโรงงานและซื้อเครื่องจักรประมาณ 160 ล้านบาท
เปิดดำเนินการเมื่อวันที่ 4 มกราคม 2550 โดยได้รับส่งเสริมการลงทุนจาก BOI
และมีไซโลที่สามารถเก็บข้าวโพดได้ 38,500 ตัน ของบริษัท ลีพัฒนาเกษตรมั่นคง จำกัด
เปิดดำเนินการเมื่อวันที่ 3 สิงหาคม 2548

2) โรงงานอาหารสัตว์ ที่จังหวัดเพชรบุรี

ตั้งอยู่ที่ตำบลห้วยท่าช้าง อำเภอเขาย้อย จังหวัดเพชรบุรี เป็นที่ดินของบริษัทมีเนื้อที่ทั้งหมดประมาณ
105 ไร่ เป็นโรงงานผลิตอาหารสัตว์แห่งใหม่ของบริษัท โดยได้รับการส่งเสริมการลงทุนจาก BOI
โรงงานที่ 1 มีกำลังการผลิตอาหารสัตว์บกเท่ากับ 156,000 ตันต่อปี
ใช้เงินทุนก่อสร้างโรงงานประมาณ 231 ล้านบาท เปิดดำเนินการเมื่อวันที่ 2 กันยายน 2539
โรงงานที่ 2 ผลิตอาหารสัตว์น้ำ (แห่งที่ 1) มีกำลังการผลิต เท่ากับ 72,000 ตันต่อปี
ใช้เงินลงทุนก่อสร้างโรงงานประมาณ 145 ล้านบาท เปิดดำเนินการเมื่อวันที่ 24 กรกฎาคม 2545
และโรงงานที่ 3 ผลิตอาหารสัตว์น้ำ (แห่งที่ 2) มีกำลังการผลิต เท่ากับ 48,000 ตันต่อปี
ใช้เงินลงทุนก่อสร้างประมาณ 85 ล้านบาท เปิดดำเนินการเมื่อวันที่ 1 กรกฎาคม 2553

3) โครงการฟาร์มพ่อแม่พันธุ์ไก่ ที่จังหวัดเพชรบูรณ์

ตั้งอยู่ที่ตำบลดงขุย อำเภอชนแดน จังหวัดเพชรบูรณ์ เป็นที่ดินของบริษัทมีเนื้อที่ทั้งหมดประมาณ 833
ไร่ สำหรับผลิตลูกไก่เนื้อ ใช้เงินลงทุนก่อสร้างประมาณ 80 ล้านบาท เปิดดำเนินการเมื่อปี 2537
ปัจจุบันหยุดดำเนินงานชั่วคราว เนื่องจากปัญหาโรคระบาดของไข้หวัดนก ตั้งแต่ปี 2547
โดยปัจจุบันให้ผู้ประกอบการรายอื่นเช่าดำเนินกิจการต่อ

4) โครงการฟาร์มทดลองลีพัฒนา ที่จังหวัดสระบุรี

ตั้งอยู่ที่ตำบลห้วยแห้ง อำเภอแก่งคอย จังหวัดสระบุรี เป็นที่ดินของบริษัทมีเนื้อที่ทั้งหมด ประมาณ
665 ไร่ วัตถุประสงค์เพื่อดำเนินการเลี้ยงสัตว์เพื่อทดลอง สำหรับสัตว์เศรษฐกิจต่าง ๆ เช่นไก่เนื้อ
เป็ดเนื้อ นกกระทา สุกรพันธุ์และสุกรขุน เป็นต้น
โดยมีฝ่ายเทคโนโลยีอาหารสัตว์เป็นผู้กำหนดแนวทางและวิธีการทดลอง
เพื่อนำข้อมูลมาวิเคราะห์และใช้ประโยชน์ในการพัฒนาคุณภาพอาหารสัตว์ของบริษัท
เปิดดำเนินการเมื่อปี 2536

2.  กำลังการผลิตและปริมาณการผลิตจริง

บริษัทและบริษัทย่อยมีนโยบายการผลิตตามคำสั่งซื้อของลูกค้า (Customized product)
ซึ่งสร้างความแตกต่างในสินค้า และความหลากหลายของสูตรอาหาร อย่างไรก็ตาม
หากสภาพตลาดมีความต้องการใช้อาหารสัตว์เพิ่มมากขึ้น
บริษัทยังมีกำลังการผลิตที่สามารถรองรับการผลิตซึ่งมีปริมาณมาก ๆ (Mass Production) ได้ด้วย
อีกทั้งบริษัทยังมีถังไซโลเก็บข้าวโพดในช่วงฤดูกาลที่ข้าวโพดมีราคาต่ำ
เพื่อให้มีปริมาณการใช้วัตถุดิบได้ตลอดทั้งปีอย่างเพียงพอ รวมทั้งขยายโกดังเก็บสินค้าอาหารสัตว์
เพื่อเพิ่มพื้นที่ให้เพียงพอในการเก็บสต็อค ทั้งนี้ ในช่วง 3 ปีที่ผ่านมา
บริษัทและบริษัทย่อยมีกำลังการผลิตรวมและปริมาณการผลิตจริง สรุปได้ดังนี้

  -------------------------------- ------------ ------------ ------------
  โรงงานอาหารสัตว์                   ปี 2557       ปี 2558       ปี 2559

  กำลังการผลิตเต็มที่ ( หน่วย : ตัน )     492,000      492,000      492,000

  ปริมาณการผลิตจริง ( หน่วย : ตัน)      214,954      191,572      184,946

  การใช้กำลังการผลิต (%)              50           45           44
  -------------------------------- ------------ ------------ ------------

2.3.3 การจัดหาวัตถุดิบที่สำคัญที่ใช้ในการผลิตอาหารสัตว์

ตลอดระยะเวลากว่า 30 ปี
บริษัทในเครือลีพัฒนายังคงดำเนินนโยบายในการสรรหาวัตถุดิบที่ดีและมีคุณภาพเพื่อใช้ในการผลิตอาหารสัตว์ตามระบบคุณภาพมาตรฐานสากล
ทั้งระบบบริหารงานคุณภาพ (ISO9001:2008) ระบบการจัดการสิ่งแวดล้อม (ISO : 14001)
ระบบการจัดการด้านพลังงาน (ISO : 50001) รวมทั้งระบบมาตรฐานการผลิต GMP และ HACCP
เพื่อสร้างความมั่นใจให้กับลูกค้าในผลิตภัณฑ์อาหารสัตว์สำเร็จรูปของบริษัทฯ

ภาวะเศรษฐกิจโลกในปี 2559 ยังคงชะลอตัว
โดยเฉพาะในตลาดยุโรปที่ประสบปัญหาทั้งด้านหนี้เสียของประเทศสมาชิก
ความไม่แน่นอนทางการเมือง ปัญหาผู้ลี้ภัย
และการตัดสินใจออกจากสมาชิกสหภาพยุโรปของประเทศอังกฤษ (BREXIT)
ส่วนประเทศจีนก็เริ่มชะลอการลงทุนของภาครัฐ และชะลอการลงทุนของภาคเอกชน
รวมถึงค่าเงินหยวนที่อ่อนค่าลงหลังการตัดสินใจนำเงินหยวนเข้าสู่ตะกร้าเงินของกองทุนการเงินระหว่างประเทศ
(IMF) ส่วนเศรษฐกิจของสหรัฐอเมริกาในปีที่ผ่านมาก็ยังไม่ฟื้นตัวมากนัก
เนื่องจากรัฐบาลยังขาดดุลงบประมาณและมีหนี้สาธารณะเพิ่มขึ้น
จากรายจ่ายด้านประกันสังคมและสวัสดิการของประชาชน

อย่างไรก็ดี ปัจจัยที่เอื้ออำนวยต่อการขับเคลื่อนทางเศรษฐกิจอย่างหนึ่ง ก็คือ ราคาน้ำมันดิบ ในปี
2559 ราคาอ่อนตัวลงต่ำสุดในรอบ 4 ปีที่ผ่านมา โดยราคาเฉลี่ยทั้งปีอยู่ที่ระดับ US$44/barrel
แต่จากนโยบายลดกำลังการผลิตน้ำมันของสมาชิกกลุ่มประเทศ OPEC คาดว่าราคาน้ำมันดิบในปี
2560 จะปรับตัวสูงขึ้นมาอยู่ที่ระดับ US$50-60/barrel

สถานการณ์ราคาวัตถุดิบโดยภาพรวมของปี 2559 ปรับตัวลดลง
สาเหตุหลักมาจากกลุ่มธัญพืชโลกที่มีปริมาณอุปทานในระดับสูง ทั้งข้าวโพดและข้าวสาลี
รวมทั้งอุปทานของเมล็ดถั่วเหลืองและกากถั่วเหลืองที่มีเพิ่มขึ้น
ส่งผลให้ราคาอ่อนตัวลงจากปีที่แล้วประมาณ 10% ส่วนกลุ่มโปรตีนจากสัตว์ เช่น ปลาป่น
มีการปรับฐานราคาสูงขึ้นจากการแก้ปัญหาการทำประมงที่ผิดกฎหมาย (IUU Fishing)
ส่งผลให้ปริมาณปลาสดเข้าสู่ตลาดลดลง
แต่เนื่องจากปริมาณการใช้ปลาป่นในสูตรอาหารมีไม่มากนักเมื่อเทียบกับกลุ่มธัญพืชและพืชน้ำมัน
ทำให้ภาพรวมของต้นทุนอาหารสัตว์ในปี 2559 ต่ำกว่าปีที่ผ่านมาประมาณ 5%
ส่วนค่าเงินบาทเทียบกับดอลล่าร์สหรัฐ อ่อนตัวลงเล็กน้อยประมาณ 3% จากปี 2558 มาอยู่ที่ระดับ
35.47 บาท/ดอลล่าร์สหรัฐ แต่จากแนวโน้มนโยบายการปรับขึ้นอัตราดอกเบี้ยของสหรัฐฯ อีก 3
ครั้งในปี 2560 อาจส่งผลให้เม็ดเงินลงทุนไหลเข้าไปยังสหรัฐฯ ส่งผลให้ค่าเงินสหรัฐฯ แข็งค่าขึ้น
และค่าเงินบาทจะอ่อนค่าลงเฉลี่ยอยู่ที่ 36 บาท/ดอลล่าร์สหรัฐ

ปี 2560 แม้ว่าเศรษฐกิจโลกโดยรวมจะยังไม่ฟื้นตัวมากนัก
แต่นักวิเคราะห์มองว่ากลุ่มประเทศอาเซียนน่าจะมีโอกาสขยายตัวทางเศรษฐกิจประมาณ 4.6%
และอินเดียขยายตัวประมาณ 7.8% แต่ทั้งนี้ต้องจับตานโยบายเศรษฐกิจของนายโดนัลด์ ทรัมป์
ประธานาธิบดีคนใหม่ของสหรัฐฯ ซึ่งอาจกระทบในแง่การค้าระหว่างประเทศ
ทั้งนี้อุตสาหกรรมอาหารสัตว์ของไทยในปี 2560 คาดว่าจะขยายตัวประมาณ 5%
จากการขยายตัวของอุตสาหกรรมไก่เนื้อส่งออกและสถานการณ์การเลี้ยงกุ้งที่คาดว่าจะปรับตัวเพิ่มขึ้น
ซึ่งทางบริษัทฯ
จะติดตามสถานการณ์ตลาดอย่างใกล้ชิดเพื่อการปรับตัวที่รวดเร็วและรองรับการเปลี่ยนแปลงของนโยบายภาครัฐเพื่อสรรหาวัตถุดิบที่เหมาะสมสำหรับใช้ในสูตรอาหารสัตว์ต่อไป

2.4 งานที่ยังไม่ได้ส่งมอบ

งานที่ยังไม่ได้ส่งมอบไม่มี เนื่องจากบริษัทจะผลิตสินค้าเพื่อเก็บสต๊อคไว้ขายเท่านั้น

3.ปัจจัยความเสี่ยง

ปัจจัยความเสี่ยงที่บริษัทเห็นว่าอาจมีผลกระทบต่อธุรกิจ มีดังต่อไปนี้

ความเสี่ยงจากความผันผวนของราคาต้นทุนวัตถุดิบที่ใช้ในการผลิตอาหารสัตว์

โครงสร้างต้นทุนวัตถุดิบหลักประมาณร้อยละ 80 ประกอบด้วย ข้าวโพด กากถั่ว ปลาป่น รำ
และปลายข้าว
จะมีความผันผวนในด้านราคาค่อนข้างมาก
ซึ่งราคาวัตถุดิบจะเปลี่ยนแปลงไปตามความต้องการใช้และปริมาณของผลผลิตในแต่ละช่วงฤดูกาล
รวมทั้งถูกกำหนดโดยอุปสงค์และอุปทานในตลาดโลก
ตลอดจนการเก็งกำไรในตลาดซื้อขายสินค้าโภคภัณฑ์ล่วงหน้า
และความผันแปรไปตามสภาวะอากาศที่แปรปรวนหรือจากภัยธรรมชาติที่ทำให้ผลผลิตไม่เป็นไปตามที่คาดหมายไว้
เนื่องจากสิ่งเหล่านี้อยู่เหนือการควบคุม
ส่งผลให้มีความเสี่ยงจากราคาต้นทุนวัตถุดิบอาจมีความผันผวน
อย่างไรก็ตามบริษัทสามารถปรับเปลี่ยนราคาขายอาหารสัตว์
ให้สอดคล้องกับต้นทุนวัตถุดิบอาหารสัตว์ที่เพิ่มขึ้นได้
โดยการขออนุมัติการปรับขึ้นราคาจากกรมการค้าภายใน
ทั้งนี้อาหารสัตว์เป็นสินค้าที่หน่วยงานของรัฐควบคุมราคาจำหน่าย
ทำให้การขอปรับราคาขายอาจปรับได้ไม่เท่ากับการเพิ่มขึ้นของราคาวัตถุดิบในบางครั้ง
บริษัทได้มีการวางแผนการจัดซื้อวัตถุดิบอาหารสัตว์ให้มีประสิทธิภาพมากที่สุด เช่น
การติดตามสถานการณ์ตลาดวัตถุดิบอย่างใกล้ชิดและการจัดซื้อวัตถุดิบในช่วงที่ผลผลิตวัตถุดิบภายในประเทศ
ออกสู่ตลาดมากและมีราคาต่ำ
โดยบริษัทจะมีการจัดซื้อและจัดเก็บในปริมาณที่เหมาะสมกับระดับการผลิตเพื่อใช้ในช่วงที่วัตถุดิบมีราคาสูงขึ้น
ทั้งนี้บริษัทมีไซโลที่สามารถเก็บสต๊อคข้าวโพดได้ในปริมาณมาก ๆ อีกทั้งบริษัทยังสามารถปรับ
เปลี่ยนการใช้วัตถุดิบบางตัวที่มีราคาแพง
โดยลดปริมาณการใช้น้อยลงได้และหันไปใช้วัตถุดิบหลักตัวอื่นที่มีราคาถูกกว่า
ประกอบกับบริษัทได้มีการหาแหล่งผู้ผลิตวัตถุดิบรายอื่น ๆ
ในต่างประเทศที่มีต้นทุนต่ำกว่าการซื้อวัตถุดิบในประเทศ

ความเสี่ยงจากความผันผวนของอัตราแลกเปลี่ยนเงินตราต่างประเทศ

รายได้ของบริษัทมาจากการจำหน่ายอาหารสัตว์ภายในประเทศ ในขณะที่วัตถุดิบ เช่น กากถั่วเหลือง
และนมผง เป็นต้น ซึ่งต้องนำเข้าจากต่างประเทศ คิดเป็นประมาณร้อยละ 40
ของมูลค่าต้นทุนการใช้วัตถุดิบอาหารสัตว์ในการผลิตทั้งหมด
จึงทำให้บริษัทมีความเสี่ยงในด้านของอัตราแลกเปลี่ยน เนื่องจากรายได้เป็นเงินบาท
ในขณะที่บริษัทมีรายจ่ายบางส่วนต้องจ่ายเป็นเงินตราต่างประเทศ (ดอลล่าร์สหรัฐ) อย่างไรก็ตาม
บริษัทมีการบริหารความเสี่ยงดังกล่าวด้วยการทำสัญญาซื้อขายเงินตราต่างประเทศเป็นการล่วงหน้า
ประกอบกับการติดตามภาวะการเปลี่ยนแปลงของค่าเงินอย่างสม่ำเสมอ
การดำเนินการดังกล่าวช่วยให้บริษัทสามารถควบคุมความเสี่ยงในด้านการเปลี่ยนแปลงอัตราแลกเปลี่ยนได้และบริษัทมียอดคงค้างของเจ้าหนี้เงินตราต่างประเทศเป็นจำนวนเงินน้อย
จึงมีความเสี่ยงจากอัตราแลกเปลี่ยนเงินตราต่างประเทศอยู่ในระดับต่ำ
และยังทำให้บริษัททราบต้นทุนการผลิตที่แน่นอน ช่วยให้การกำหนดราคาขายมีประสิทธิภาพดีขึ้น

ความเสี่ยงจากความผันผวนของอัตราดอกเบี้ย

บริษัทฯมีความเสี่ยงจากอัตราดอกเบี้ยที่สำคัญอันเกี่ยวเนื่องกับเงินฝากสถาบันการเงิน
และเงินกู้ยืมระยะสั้นที่มีดอกเบี้ย อย่างไรก็ตาม
เนื่องจากสินทรัพย์และหนี้สินทางการเงินส่วนใหญ่มีอัตราดอกเบี้ยที่ปรับขึ้นลงตามอัตราตลาด
หรือมีอัตราดอกเบี้ยคงที่ใกล้เคียงกับอัตราตลาดปัจจุบัน ความเสี่ยงจากอัตราดอกเบี้ยของบริษัทฯ
จึงอยู่ในระดับต่ำ อย่างไรก็ตาม
บริษัทบริหารความเสี่ยงด้วยมีหน่วยงานที่ติดตามการเคลื่อนไหวของทิศทางอัตราดอกเบี้ยอย่างใกล้ชิด

ความเสี่ยงด้านการให้สินเชื่อ

บริษัทฯมีความเสี่ยงด้านการให้สินเชื่อที่เกี่ยวเนื่องกับลูกหนี้การค้า
ฝ่ายบริหารควบคุมความเสี่ยงนี้โดยการกำหนดให้มีนโยบายและวิธีการในการควบคุมสินเชื่อที่เหมาะสม
ดังนั้นบริษัทจึงไม่คาดว่าจะได้รับความเสียหายที่เป็นสาระสำคัญจากการให้สินเชื่อ
นอกจากนี้การให้สินเชื่อของบริษัทไม่มีการกระจุกตัวเนื่องจากบริษัทมีฐานของลูกค้าที่หลากหลายและมีอยู่จำนวนมากราย
จำนวนเงินสูงสุดที่บริษัทอาจต้องสูญเสียจากการให้สินเชื่อคือมูลค่าตามบัญชีของลูกหนี้การค้าที่แสดงอยู่ในงบแสดงฐานะการเงิน

ความเสี่ยงจากบริษัทมีผู้ถือหุ้นรายใหญ่

โครงสร้างผู้ถือหุ้นรายใหญ่ ณ วันที่ 31 ธันวาคม 2559 กลุ่มตระกูลลีละศิธรถือหุ้นในบริษัทจำนวน
461,000,000 หุ้น คิดเป็นสัดส่วนประมาณร้อยละ 49.99
ของจำนวนทุนจดทะเบียนและเรียกชำระแล้วทั้งหมดของบริษัท
จึงทำให้กลุ่มลีละศิธรสามารถควบคุมคะแนนเสียงในการประชุมผู้ถือหุ้นแต่ละครั้งได้
ไม่ว่าจะเป็นการแต่งตั้งหรือถอดถอนกรรมการรวมทั้งการลงมติที่ต้องใช้เสียงส่วนใหญ่จากผู้ถือหุ้น
ยกเว้นเรื่องที่กฎหมายหรือข้อบังคับบริษัท กำหนดให้ต้องได้รับเสียง 3 ใน 4 ของที่ประชุมผู้ถือหุ้น
ดังนั้นผู้ถือหุ้นรายอื่นอาจมีความเสี่ยง
เนื่องจากไม่มีคะแนนเสียงพอที่จะเข้ามาตรวจสอบและถ่วงดุลอำนาจในการบริหารและการจัดการของบริษัทได้
เนื่องจากต้องใช้เสียงกึ่งหนึ่งของทุนจดทะเบียนและเรียกชำระแล้วทั้งหมดของบริษัท
เพื่อเป็นการถ่วงดุลอำนาจในการบริหารจัดการ บริษัทจึงได้จัดให้มีกรรมการอิสระ 4 คน
จากกรรมการทั้งหมดจำนวน 9 คน อย่างไรก็ตาม
บริษัทได้กำหนดนโยบายเกี่ยวกับการกำกับดูแลกิจการเป็นสิ่งสำคัญ
และมีความจำเป็นต่อการดำเนินธุรกิจ ภายใต้กรอบข้อกำหนดของกฎหมายและจริยธรรมทางธุรกิจ
มีความรับผิดชอบต่อหน้าที่ โดยคำนึงถึงผู้ที่มีส่วนได้เสียทุกราย ซึ่งเกี่ยวข้องกับบริษัท

4. ทรัพย์สินที่ใช้ในการประกอบธุรกิจ

4.1 ลักษณะสำคัญของทรัพย์สินถาวรหลักที่บริษัทและบริษัทย่อยใช้ในการประกอบธุรกิจ

ทรัพย์สินถาวรหลักที่ใช้ในการประกอบธุรกิจเกือบทั้งหมดเป็นกรรมสิทธิ์ของบริษัทและบริษัทย่อย
ยกเว้นที่ตั้งอาคารสำนักงานใหญ่ อาคารวอลล์สตรีททาวเวอร์ ชั้น 1, 20, 28 และ 29
ถนนสุรวงศ์ เขตบางรัก กรุงเทพ ฯ
ซึ่งบริษัทได้ทำสัญญาเช่าห้องชุดจากบุคคลที่มีผลประโยชน์ร่วมที่เกี่ยวข้องกับบริษัท
ตามรายละเอียดในข้อ 12 รายการระหว่างกัน โดย ณ วันที่ 31 ธันวาคม 2559
ทรัพย์สินถาวรที่เป็นกรรมสิทธิ์ของบริษัทที่ใช้ในการผลิตสินค้า มีดังนี้

+-------------------------------------+------------------+------------+
| ประเภททรัพย์สิน*                       |   มูลค่าตามบัญชี***  |            |
|                                     |                  | ราคาประเมิน |
|                                     |   (ล้านบาท)       |            |
|                                     |                  |            |
|                                     |                  | (ล้านบาท)** |
+-------------------------------------+------------------+------------+
| ที่ดินและส่วนปรับปรุงที่ดิน – โรงงานอาหารสัตว์ | 56               | 268        |
|                                     |                  |            |
| (เนื้อที่ทั้งหมดประมาณ 220 ไร่)            |                  |            |
+-------------------------------------+------------------+------------+
| ที่ดินและส่วนปรับปรุงที่ดิน – กิจการฟาร์ม      | 43               | 129        |
|                                     |                  |            |
| (เนื้อที่ทั้งหมดประมาณ 1,555 ไร่)          |                  |            |
+-------------------------------------+------------------+------------+
| อาคารและสิ่งปลูกสร้าง – โรงงานอาหารสัตว์  |   104            |            |
+-------------------------------------+------------------+------------+
| อาคารและสิ่งปลูกสร้าง – กิจการฟาร์ม       |   25             |            |
+-------------------------------------+------------------+------------+
| เครื่องจักรอุปกรณ์และยานพาหนะ -          |   180            |            |
| โรงงานอาหารสัตว์                      |                  |            |
+-------------------------------------+------------------+------------+
| เครื่องจักรอุปกรณ์และยานพาหนะ –          |   5              |            |
| กิจการฟาร์ม                           |                  |            |
+-------------------------------------+------------------+------------+
| รวม                                 |   413            |            |
+-------------------------------------+------------------+------------+

  หมายเหตุ – * ไม่มีทรัพย์สินใดของบริษัทและบริษัทย่อย
  นำไปจำนองเป็นหลักประกันหรือเป็นภาระผูกพันใด ๆ ทั้งสิ้น

  - ** เป็นราคาประเมินโดย บริษัท สยามแอพเพรซัล แอนด์ เซอร์วิส จำกัด
  ซึ่งเป็นผู้ประเมินราคาอิสระ ในระหว่างปี 2559

  โดยวิธีเปรียบเทียบราคาตลาด (Market Approach)

-   *** มูลค่าตามบัญชี คือ ราคาสุทธิจากค่าเสื่อมสะสม

  4.2 เงินลงทุนของบริษัทในบริษัทย่อย ณ วันที่ 31 ธันวาคม 2559

+---------------+-----------+-------+------+------+----------+---------+
| ชื่อบริษัท        | ประเภทและ | ท     | %    | ต้นทุน | มูลค่า /   | ผู้ถือหุ้น   |
|               |           | ุนชำระ | การ  |      |          |         |
|               | ลักษณะธุรกิจ |       |      | เงิน  | เงินลงทุน  | รายใหญ่  |
|               |           | แล้ว   | ถือหุ้น | ลงทุน | (บาท)    | /       |
|               |           |       |      |      |          |         |
|               |           | (ล้า   |      | (ล้าน | (Equity  | ราย     |
|               |           | นบาท) |      | บาท) | method)  | อื่นที่เหลือ |
+---------------+-----------+-------+------+------+----------+---------+
| บริษัทย่อย       |           |       |      |      |          |         |
+---------------+-----------+-------+------+------+----------+---------+
| บ.            | ผล        | 2     | 9    | 19   | 501.71   | กล      |
| ลีพัฒนาอาหารสัตว์ | ิตอาหารสัตว์ | 00.00 | 5.0% | 0.00 |          | ุ่มลีละศิธร |
| จก.           |           |       |      |      |          | (5%)    |
+---------------+-----------+-------+------+------+----------+---------+
| บ.            | ไซโลอบพืช  | 1     | 9    | 14   | 163.87   | กล      |
| ล             |           | 50.00 | 5.0% | 9.99 |          | ุ่มลีละศิธร |
| ีพัฒนาเกษตรมั่นคง | ให้เ       |       |      |      | 5.08     |         |
| จก.           | ช่าโรงเรือน | 5.00  | 100  | 5.00 |          | (5%)    |
|               |           |       | .00% |      |          |         |
| บ. โพธิ์งาม     |           |       |      |      |          | -       |
| ฟาร์มทะเล จำกัด |           |       |      |      |          |         |
+---------------+-----------+-------+------+------+----------+---------+
| บริษัทร่วม       |           |       |      |      |          |         |
+---------------+-----------+-------+------+------+----------+---------+
| บ.            | นา        | 25.00 | 44   | 1    | 9.00     | บมจ.    |
| พัฒนาเ         | ยหน้าซื้อขาย |       | .50% | 1.00 |          | ศรีตรัง ฯ |
| กษตรล่วงหน้าจก. |           |       |      |      |          | (40%)   |
|               | สินค้าเก    |       |      |      |          |         |
|               | ษตรล่วงหน้า |       |      |      |          |         |
+---------------+-----------+-------+------+------+----------+---------+

หมายเหตุ :
ขอบเขตอำนาจในการควบคุมหรือมีส่วนร่วมในการกำหนดนโยบายที่สำคัญต่อการดำเนินธุรกิจ
ถูกกำหนดโดย บริษัท ลีพัฒนาผลิตภัณฑ์ จำกัด (มหาชน) โดยกรรมการทั้งหมดในบริษัทย่อยทั้ง 3
บริษัทเป็นกรรมการในบริษัท ลีพัฒนาผลิตภัณฑ์ จำกัด (มหาชน)

4.3 นโยบายการลงทุนในบริษัทร่วมและบริษัทย่อย

ปัจจุบัน บริษัทยังไม่มีนโยบายการลงทุนในบริษัทร่วมและบริษัทย่อยเพิ่มเติมยกเว้นในหัวข้อ 4.2
อย่างไรก็ตามหากในอนาคต มีธุรกิจที่ให้ผลตอบแทนที่ดี
บริษัทพิจารณาการลงทุนโดยคำนึงถึงความเพียงพอของเงินสด เงื่อนไข
และอัตราผลตอบแทนจากการลงทุนเป็นรายกรณี
พร้อมทั้งนำเสนอต่อคณะกรรมการบริษัทเพื่อพิจารณาอนุมัติการลงทุนดังกล่าว ทั้งนี้
ในการบริหารงานในบริษัทย่อยและบริษัทร่วมที่จะลงทุนเพิ่มเติมในอนาคต
บริษัทจะส่งกรรมการที่เป็นตัวแทนของบริษัทเข้าร่วมบริหารงานในบริษัทย่อยและบริษัทร่วมตามสัดส่วนการลงทุนที่บริษัทถือหุ้นอยู่
เพื่อร่วมกำหนดนโยบายที่สำคัญและควบคุมการดำเนินธุรกิจของบริษัทย่อยและบริษัทร่วมดังกล่าว

5. ข้อพิพาททางกฎหมาย

บริษัทและบริษัทย่อย ไม่มีข้อพิพาททางกฎหมายกับบุคคลใด ๆ
ซึ่งอาจก่อให้เกิดผลเสียหายต่อบริษัทที่มีจำนวนสูงกว่าร้อยละ 5 ของส่วนของผู้ถือหุ้น ณ.
วันสิ้นปีบัญชีล่าสุด
อย่างไรก็ตามบริษัทและบริษัทย่อยได้ดำเนินคดีฟ้องร้องเรียกค่าเสียหายจากลูกหนี้การค้าในคดีเช็คคืน
ซึ่งเกิดจากการขายสินค้าตามการดำเนินธุรกิจปกติของบริษัทและบริษัทย่อย

6. ข้อมูลทั่วไปและข้อมูลสำคัญอื่น

  6.1 ข้อมูลทั่วไป

  บริษัท ลีพัฒนาผลิตภัณฑ์ จำกัด (มหาชน)

เลขทะเบียนบริษัท : 0107537000718

สถานที่ตั้งสำนักงานใหญ่ : ชั้น 28 อาคารวอลล์สตรีททาวเวอร์ เลขที่ 33/137 ถนนสุรวงศ์

บางรัก กรุงเทพ ฯ 10500

  สถานที่ตั้งโรงงานผลิตอาหารสัตว์บก : 65 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

  สถานที่ตั้งโรงงานผลิตอาหารสัตว์น้ำ : 62 หมู่ที่ 2 ตำบลห้วยท่าช้าง อำเภอเขาย้อย
  จังหวัดเพชรบุรี

สถานที่ตั้งฟาร์มดงขุย : 33 หมู่ที่ 14 ตำบลดงขุย อำเภอชนแดน จังหวัดเพชรบูรณ์

สถานที่ตั้งฟาร์มชนแดน : 246 หมู่ที่ 12 ตำบลบ้านกล้วย อำเภอชนแดน จังหวัดเพชรบูรณ์

สถานที่ตั้งฟาร์มทดลอง : 40 หมู่ที่ 11 ตำบลห้วยแห้ง อำเภอแก่งคอย จังหวัดสระบุรี

โทรศัพท์ : 0-2632-7300 (อัตโนมัติ)

โทรสาร : 0-2236-7751

Web Site : http ://www.leepattana.com

ประเภทธุรกิจ : ผลิตอาหารสัตว์และกิจการฟาร์ม

ทุนจดทะเบียน : หุ้นสามัญ จำนวน 929,070,000 หุ้น มูลค่าหุ้นละ 1 บาท

ทุนชำระแล้ว : หุ้นสามัญ จำนวน 922,180,251 หุ้น มูลค่าหุ้นละ 1 บาท

รวมทุนชำระแล้ว : 922,180,251 บาท

  นิติบุคคลที่บริษัทถือหุ้นตั้งแต่ร้อยละ 10 ขึ้นไป ของจำนวนหุ้นที่จำหน่ายแล้ว

บริษัท ลีพัฒนาอาหารสัตว์ จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งโรงงานผลิตอาหารสัตว์ : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง
จังหวัดสระบุรี

ประเภทธุรกิจ : ผลิตอาหารสัตว์บกและอาหารสัตว์น้ำ

อัตราการถือหุ้น : 95.00% ของทุนจดทะเบียนและเรียกชำระแล้ว 200 ล้านบาท

แบ่งเป็นหุ้นสามัญ 20 ล้านหุ้น มูลค่าหุ้นละ 10 บาท

บริษัท ลีพัฒนาเกษตรมั่นคง จำกัด

สถานที่ตั้งสำนักงานใหญ่ : เลขที่ 33/137 ถนนสุรวงศ์ บางรัก กรุงเทพ ฯ 10500

สถานที่ตั้งไซโล : 33/1 หมู่ที่ 7 ถนนพหลโยธิน ตำบลดาวเรือง อำเภอเมือง จังหวัดสระบุรี

ประเภทธุรกิจ : ไซโลอบพืชและจำหน่ายวัตถุดิบอาหารสัตว์

อัตราการถือหุ้น : 95.00% ของทุนจดทะเบียนและเรียกชำระแล้ว 150 ล้านบาท

แบ่งเป็นหุ้นสามัญ 15 ล้านหุ้น มูลค่าหุ้นละ 10 บาท

บริษัท โพธิ์งามฟาร์มทะเล จำกัด

สถานที่ตั้งสำนักงานใหญ่ : เลขที่ 1/3 หมู่ที่ 9 ตำบลหนองบัว อำเภอเมืองจันทบุรี จังหวัดจันทบุรี

ประเภทธุรกิจ : ให้เช่าโรงเรือนฟาร์ม

อัตราการถือหุ้น : 99.96% ของทุนจดทะเบียนและเรียกชำระแล้ว 5 ล้านบาท

แบ่งเป็นหุ้นสามัญ 50,000 หุ้น มูลค่าหุ้นละ 100 บาท

บริษัท พัฒนาเกษตรล่วงหน้า จำกัด

สถานที่ตั้งสำนักงานใหญ่ : เลขที่ 33/19 ถนนสุรวงศ์ บางรัก กรุงเทพ ฯ 10500

ประเภทธุรกิจ : นายหน้าซื้อขายสินค้าเกษตรล่วงหน้า (หยุดดำเนินธุรกิจแล้ว)

อัตราการถือหุ้น : 44.50% ของทุนจดทะเบียนและเรียกชำระแล้ว 25 ล้านบาท

แบ่งเป็นหุ้นสามัญ 2.5 ล้านหุ้น มูลค่าหุ้นละ 10 บาท

  บุคคลอ้างอิงอื่น ๆ

นายทะเบียนหุ้น : บริษัท ศูนย์รับฝากหลักทรัพย์ (ประเทศไทย) จำกัด

  93 ถนนรัชดาภิเษก แขวงดินแดง

  เขตดินแดง กรุงเทพ ฯ 10400

โทรศัพท์ 0-2009-9000 โทรสาร 0-2009-9999

ผู้สอบบัญชี : บริษัท สำนักงาน อีวาย จำกัด

ชั้น 33 อาคารเลครัชดา (เยื้องศูนย์ประชุมแห่งชาติสิริกิติ์)

193/136-137 ถนนรัชดาภิเษก

คลองเตย กรุงเทพ ฯ 10110

ชื่อผู้สอบบัญชี นางสาวกรองแก้ว ลิมป์กิตติกุล

เลขทะเบียนผู้สอบบัญชี เลขที่ 5874

ที่ปรึกษากฎหมาย : สำนักงานทนายความ จำนง จันทร์ประสิทธิ์

26/7-8 ซอยชัยพฤกษ์ ถนนสุขุมวิท (65)

พระโขนง คลองเตย กรุงเทพฯ 10110

โทรศัพท์ 0-2391-6488 โทรสาร 0-2391-1751

ที่ปรึกษาทางการเงิน : ปัจจุบันยังไม่มี

ที่ปรึกษาหรือผู้จัดการ : ปัจจุบันยังไม่มี

ภายใต้สัญญาการจัดการ

6.2 ข้อมูลสำคัญอื่นๆ : ปัจจุบันยังไม่มี